title: Musta käsi

text: Musta käsi (, ), virallisesti Yhdistyminen tai kuolema (Уједињење или смрт, "Ujedinjenje ili smrt"), oli Serbiassa vuonna 1911 perustettu oikeistolainen salaseura. Järjestön tarkoituksena oli liittää kaikki serbien asumat Itävalta-Unkarin ja Osmanien valtakunnan alaisuudessa olleet alueet Serbiaan ja perustaa Suur-Serbia.


title: Musta käsi

text: Mustaa kättä johti Serbian yleisesikunnan tiedustelutoimiston päällikkö, eversti Dragutin Dimitrijević, joka oli jo vuonna 1903 osallistunut upseerisalaliittoon, joka surmasi Serbian kuninkaan Aleksanteri I:n ja hänen puolisonsa Draga Mašinin. Järjestö pyrki myös vaikuttamaan hallituksen ulkopolitiikkaan, jossa se onnistuikin hyvin, kun sen toiminnan ansiosta Serbia osallistui vuosien 1912–1913 Balkanin sotiin, joissa Serbia sai huomattavia alueita haltuunsa.


title: Musta käsi

text: Vuonna 1914 Mustaan käteen kuulunut opiskelija Gavrilo Princip murhasi Itävalta-Unkarin arkkiherttuan Frans Ferdinandin ja hänen vaimonsa Sophien. Tämä Sarajevon laukauksina tunnettu tapahtuma johti epäsuorasti ensimmäisen maailmansodan syttymiseen myöhemmin samana vuonna. Serbian hallitus suojeli pitkään Mustan käden johtoa, mutta vuonna 1917 heidät päätettiin eliminoida. Järjestön johtajia syytettiin prinssihallitsija Aleksanterin salamurhan suunnittelusta ja heidät todettiin näytösoikeudenkäynnissä syyllisiksi. Dimitrijević ja kaksi muuta teloitettiin Kreikan Salonikissa, jossa Serbian johto oli tuolloin maanpaossa. Syytteet olivat todennäköisesti tekaistuja.


title: Ahmad Shukeiri

text: Ahmad Shukeiri (1. tammikuuta 1908 – 26. helmikuuta 1980) (arabiaksi أحمد الشقيري, tunnetaan myös nimellä al-Shuqayri, Shuqeiri, Shukeiry) oli ensimmäinen arabipuheenjohtaja vuosina 1964–1967 ja Palestiinan vapautusjärjestö PLO:n perustaja.


title: Ahmad Shukeiri

text: Shukeiri syntyi Libanonissa silloisen Ottomaanien valtakunnan alueella. Hänen isänsä oli arabi, kansanedustaja As'ad Shuqeiry (1860–1940), ja äitinsä turkkilainen. Shukeiri oppi puhumaan turkin kieltä äidin puoleltaan. Opiskellessaan lakia Jerusalemissa Shukeirista tuli Syyrian YK:n delegaation jäsen vuosiksi 1949–1951.


title: Ahmad Shukeiri

text: Shukeirista oli Arabiliiton varapuheenjohtaja vuosina 1950–1962 ja Saudi-Arabian suurlähettiläs YK:ssa vuosina 1957–1962 kunnes hänet nimitettiin PLO:n johtoon vuonna 1964 Arabiliiton ensimmäisessä konferenssissa Kairossa.


title: Ahmad Shukeiri

text: Shukeiria kritisoitiin arabimaailmassa, koska hän vannoi Israelin voittamista ennen kuuden päivän sotaa.


title: Ahmad Shukeiri

text: Shukeiria seurasi PLO:n puheenjohtajana vuonna 1967 Yahya Hammuda vuosiksi 1967–1969 ja häntä seurasi Jasser Arafat vuosiksi 1969-2004 jolloin Arafatin kuoleman jälkeen Mahmud Abbasista tuli PLO:n nykyinen puheenjohtaja.


title: Ahmad Shukeiri

text: Shukeiri kuoli 26. helmikuuta 1980 72 vuoden iässä Kuningas Husseinin lääketieteellisessä keskuksessa Ammanissa.


title: Louise Cooper

text: Louise Cooper (29. toukokuuta 1952 – 20. lokakuuta 2009) oli brittiläinen fantasiakirjailija, joka kirjoitti sekä aikuisille että lapsille. Cooper muutti 1990-luvulla Cornwallin rannikolle, missä hän asui puolisonsa kanssa. Cooperin teoksista on suomennettu "Aavehevoset"-nuortensarja (2003–2006).


title: Luis Miguel

text: Luis Miguel Gallego Basteri (s. 19. huhtikuuta 1970) on meksikolainen poplaulaja. Hän syntyi Puerto Ricolla ja aloitti esiintymisen jo varhaisessa lapsuusiässään.


title: Luis Miguel

text: Levytysuransa Miguel aloitti 1980-luvun alussa; myöhemmin saman vuosikymmenen aikana hän vakiinnutti asemansa eräänä maansa tunnetuimmista laulajista. Hänellä oli siinä sivussa lyhyt elokuvaura.


title: Luis Miguel

text: Uraansa yhä jatkavalla Miguelilla on oma tähtensä Hollywood Walk of Famella.


title: Jeanette Kwakye

text: Jeanette Kwakye (s. 20. maaliskuuta 1983 Essex) on brittiläinen pikajuoksija.


title: Jeanette Kwakye

text: Kwakye karsiutui 2002 Kingstonin nuorten MM-kisoissa 100 metrin juoksun välierissä ajalla 11,75. Kolme vuotta myöhemmin hän voitti maansa sisäratojen mestaruuden 60 metrillä ja karsiutui Madridin sisäratojen EM-kisoissa matkan välierissä ajalla 7,34. Vuonna 2007 hän sijoittui Birminghamin sisäratojen EM-kisoissa 60 metrillä neljänneksi ajalla 7,20. Hän karsiutui samana vuonna Osakan MM-kisoissa 100 metrin toisissa alkuerissä ajalla 11,40. Kwakye voitti Valencian sisäratojen MM-kisoissa 2008 hopeaa 60 metrillä ajalla 7,08. Pekingin olympialaisissa hän juoksi 100 metrillä kuudenneksi ajalla 11,14. Kolme vuotta myöhemmin hän karsiutui Daegun MM-kilpailuiden 100 metrin välierissä.


title: Jeanette Kwakye

text: Kwakye lopetti uransa vuonna 2014.


title: Det Norske Veritas

text: Det Norske Veritas tai DNV on norjalainen riippumaton säätiö, jonka tarkoituksena on turvata ihmishenkiä, ympäristöä ja omaisuutta. Säätiön kotipaikka sijaitsee Norjan pääkaupungissa Oslossa. Det Norske Veritas perustettiin vuonna 1864. Säätiö aloitti toimintansa tarkastamalla norjalaisten kauppalaivojen teknisiä kuntoja. Det Norske Veritaksella on 8 000 työntekijää, jotka edustavat 85 eri kansallisuutta. Nykyisin säätiöllä on sadassa eri maassa 300 toimistoa.


title: Det Norske Veritas

text: Vuonna 1957 Det Norske Veritas avasi norjalaisen Louis Pettersenin johdolla Helsinkiin, Suomeen ensimmäisen toimipisteensä. Vuonna 1959 Turkuun perustettiin toimipiste ja sen ensimmäinen johtaja oli Harry Knif. Myös Oulussa, Kotkassa ja Vaasassa oli Det Norske Veritaksella edustus. 1950-luvun lopulla säätiöllä oli toimipiste Rauma-Repolan Rauman telakalla muutaman vuoden ajan. Vuonna 1975 meriteollisuuden ollessa nousussa, Poriin Rauma-Repolan Mäntyluodon telakalle perustettiin toimipiste. Vuonna 1996 toimipiste avattiin Tampereelle ja vuonna 1998 Ouluun. Vuoden 1997 syksyllä Turun telakalle avattiin DNV:n sivutoimipiste. Vuonna 2006 myös Ahvenanmaan Maarianhaminaan avattiin toimisto.


title: Det Norske Veritas

text: Det Norske Veritaksen tärkeimpiä asiakkaita Suomessa ovat olleet alusta saakka suomalaiset laivanvarustamot, materiaalien ja komponenttien valmistajat sekä telakat. Nykyisin Det Norske Veritas luokittaa Suomen kauppalaivastosta yli 50 prosenttia.


title: Rutherfordin atomimalli

text: Rutherfordin atomimalli on Ernest Rutherfordin vuonna 1911 esittämä atomin rakennemalli, jonka mukaan atomilla on pieni ydin, ja sitä ympäröi elektroniverho. Atomin massa on keskittynyt lähes kokonaan atomin ytimeen. Rutherfordin tutkimusten mukaan atomin halkaisija on suuruusluokkaa 10 m ja ydin 10 m, joten suurin osa atomin tilavuudesta onkin "tyhjää" toisin kuin Thomsonin atomimallissa, jossa positiivinen varaus on jakautunut tasaisesti koko atomin tilavuuteen.


title: Rutherfordin atomimalli

text: Rutherfordin atomimallia on kuvattu planeettajärjestelmää muistuttavana rakenteena, jossa Coulombin sähköinen vetovoima aiheuttaa ympyräradoilla pysytteleville elektroneille normaalikiihtyvyyden.


title: Rutherfordin atomimalli

text: Ernest Rutherford osoitti kuuluisassa sirontakokeessaan vuonna 1911 atomin ytimen olemassaolon. Osan kultakalvosta sironneiden alfahiukkasten liikesuunnat muuttuivat odottamattoman paljon niiden kimpoillessa takaisin tulosuuntaansa. Tämä osoitti edeltävän Thomsonin atomimallin mahdottomaksi.


title: Rutherfordin atomimalli

text: Rutherfordin atomimalli ei kuitenkaan vastaa täysin nykytietämyksen mukaista mallia. Klassisen sähkömagneettisen teorian mukaan kiihtyvässä (tässä tapauksessa keskeiskiihtyvässä) liikkeessä oleva varauksen (elektronin) pitäisi emittoida sähkömagneettista säteilyä. Tällöin elektronin radan tulisi energian menetyksen takia päätyä ytimeen spiraalirataa pitkin. Rutherfordin atomimalli ei pysty myöskään selittämään tutkimuksissa todettuja atomin spektrejä. Pari vuotta myöhemmin Rutherfordin mallin muodostumisesta Niels Bohr postuloikin omassa atomimallissaan, ettei elektroni ydintä kiertäessään noudata klassisen mekaniikan lakeja, vaan elektronin energiatilat ovat kvantittuneita. Bohrin mukaan elektronin energia lisääntyi, kun se absorboi fotonin ja vähentyi, kun se emittoi fotonin.


title: Rutherfordin atomimalli

text: Huolimatta vanhentumisestaan Rutherfordin malli elää symbolismissa ja populaarikulttuurissa: jos atomeja kuvataan symboleissa tai logoissa tyylitellyssä muodossa, ne useimmiten esitetään Rutherfordin mallin mukaisina. Tästä on esimerkkinä mm. Kansainvälisen atomienergiajärjestön tunnus, ja Unicoden atomisymboli U+269B (⚛).


title: GeForce FX -sarja

text: GeForce FX tai GeForce 5 sarja on Nvidian vuodesta 2003 käyttämä brändinimi GeForce 5000 grafiikkasuoritinsarjasta (koodinimet NV30-NV35).


title: GeForce FX -sarja

text: NV30 oli Nvidian ensimmäinen DirectX 9 -näytönohjain. DirectX 9 vaati varjostinsuorittimilta runsaasti lisäominaisuuksia DirectX 8:aan verrattuna, esimerkiksi tuen liukulukulaskennalle. Nvidia yritti ratkaista ongelman lisäämällä aiempien kokonaisluvuilla laskevien varjostinsuorittimien rinnalle toiset, hitaammat liukuluvuilla laskevat suorittimet. Huonona puolena tästä oli huono suorituskyky liukulukulaskentaa käyttävillä DirectX 9 -ohjelmilla.


title: GeForce FX -sarja

text:
Pikseliliukuhihnoja piirillä oli 4 kappaletta, jokaisella oli kaksi tekstuurinlatausyksikköä.
NV30-näytönohjain oli valmistettu 0,13 mikrometrin valmistustekniikalla, ja se sisältää 125 miljoonaa transistoria. Ytimen kellotaajuus näytönohjaimessa oli jopa 500 MHz. Muistiväylä oli 128-bittinen, muistityyppinä oli silloin uusi DDR2.


title: GeForce FX -sarja

text: Näytönohjain vaati täydellä teholla toimiakseen enemmän virtaa kuin AGP-liitin voi antaa, ja tätä varten siinä on lisävirtaliitin. Ohjain toimi tosin ilman lisävirtaliitintäkin, mutta pudotti tällöin muistien ja GPU:n kellotaajuudet puoleen.


title: GeForce FX -sarja

text: Nvidia kehitti GeForce 5800 -näytönohjaimia varten kokonaan uuden jäähdytysratkaisun, jota se nimitti Flow FX:si. Jäähdytyksen ideana oli kuljettaa lämpö kupariputkilla siilille, johon tuli viileää ilmaa tuulettimen kautta. Tuulettimet valmisti Y.S.Tech.


title: GeForce FX -sarja

text: Näytönohjain floppasi pahasti markkinoilla ollen myöhässä, kovaääninen ja häviten pahasti suorituskyvyssä pahasti ATIn Radeon 9700lle.


title: GeForce FX -sarja

text: NV30 arkkitehtuuri ei kyennyt selviytymään kahdeksasta renderöinti, väritys ja Z-pikselistä kellojaksosta johon kilpaileva R300 piiri kykeni.


title: GeForce FX -sarja

text: NV35 edusti samaa näytönohjainsukupolvea, kuin NV30, mutta siihen oltiin tehty parannuksia verrattuna NV30-näytönohjaimeen. Surullisenkuuluisaksi tulleesta Flow FX -ratkaisusta oltiin luovuttu, ja siirrytty takaisin "perinteiseen" jäähdytykseen. Suorituskykyä oli parannettu siirtymällä 256-bittiseen muistiväylään sekä myös liukulukuyksiköiden nopeutta oli parannettu, mutta piiri hävisi silti suorituskyvyssä pahasti ATI:n näytönohjaimille.


title: GeForce FX -sarja

text: Kun Nvidian näytönohjaimet eivät pärjänneet kilpaileville tuotteille näytönohjaimen heikon suorituskyvyn vuoksi, yhtiö päätti tehdä pitkälti optimoidut ajurit. Trillineaarinen ja anisotrooppinen suodatus kokivat eräänlaisia muutoksia, joiden avulla näytönohjainten suorituskyky saatiin näyttämään paremmalta kuin mitä se todellisuudessa oli.


title: Rollaattori

text: Rollaattori tai kävelyteline (harvemmin myös kävelypyörä) on liikkumisrajoitteisen henkilön kävelyä helpottava apuväline. Rollaattorissa on kahdesta neljään pyörää. Kaksipyöräisessä rollaattorissa takapyörien tilalla on tallat. Rollaattorissa saattaa olla istuinlevy, jonka päällä käyttäjä voi tarvittessa levähtää. Rollaattorissa voi olla myös työntökahvoihin kiinnitetyt jarrut, sekä esimerkiksi kori tavaroiden säilyttämistä varten.


title: Rollaattori

text: Rollaattori antaa tukea kävellessä. Rollaattorin käyttö ehkäisee kaatumisia ja niistä aiheutuvia vammoja, joille erityisesti osteoporoosi altistaa. Rollaattori mahdollistaa rajoitetun omatoimisen liikkumisen ja kuntoilun myös heikkovoimaisille sekä edesauttaa toimintakyvyn ylläpitoa.


title: Rollaattori

text: Rollaattorin keksi polion vammauttama ruotsalainen Aina Wifalk (k. 1983). Wifalk esitteli rollaattorin idean Ruotsin valtion keksintörahastolle 1978.


title: Leticia Dolera

text: Leticia Dolera (s. 23. lokakuuta 1981) on espanjalainen näyttelijä. Hän näyttelee muun muassa Ruth Capdevilaa sarjassa Serranon perhe. Hän on toiminut myös alastonmallina.


title: Jorma Kaimio

text: Jorma Juhani Kaimio (s. 13. heinäkuuta 1946 Helsinki) on suomalainen antiikintutkija ja etruskologi. Kaimio toimi tutkijana ja opettajana Helsingin yliopiston klassillisen filologian laitoksella, kunnes siirtyi Akateemisen kirjakaupan johtoon. Kaimio toimi vuodesta 1991 WSOY:n kirjallisena johtajana ja varatoimitusjohtajana, ja sittemmin vuosina 2000–2006 toimitusjohtajana. Kaimion puoliso Maarit Kaimio toimi Helsingin yliopiston kreikan kielen ja kirjallisuuden professorina.


title: Ardahan

text: Ardahan (, ) on kaupunki Turkin koillisosassa lähellä Georgian rajaa. Se on Ardahanin maakunnan pääkaupunki. Kaupungin asukasluku on arviolta 19 657 (vuonna 2014).


title: Linda P. Baker

text: Linda P. Baker on yhdysvaltalainen tieteis- ja fantasiakirjailija. Hän asuu Alabamassa Mobilen kaupungissa. Hänen teoksistaan on suomennettu Dragonlance-kirja "Irdat – Tähtien lapset" (1995, 2000).


title: Hinder

text: Hinder on yhdysvaltalainen Oklahomasta kotoisin oleva rockyhtye. Sen perustivat rumpali Cody Hanson, kitaristi Joe ”Blower” Garvey ja laulaja Austin Winkler vuonna 2001.


title: Jeff Lindsay

text: Jeff Lindsay (oikealta nimeltään Jeffry P. Freundlich, s. 14. heinäkuuta 1952) on yhdysvaltalainen näytelmä- ja rikoskirjailija. Hänet tunnetaan parhaiten "Dexter"-romaanisarjastaan.


title: Jeff Lindsay

text:
Hänen teoksensa, "Dexterin pimeät unet", oli alun perin ehdolla "Mystery Writers of American" Parhaan ensimmäisen romaanin Edgar-palkinnon saajaksi, mutta koska Lindsay oli julkaissut useita kirjoja nimellä Jeffrey P. Lindsay jo 1990-luvun alussa, se pudotettiin ehdokkaiden listalta.
Showtimen Dexter-televisiosarjan ensimmäisen tuotantokauden 12 jaksoa pohjautuvat "Dexterin pimeät unet" -romaanin tapahtumiin.


title: Jeff Lindsay

text: Lindsay asuu Cape Coralissa, Floridassa kirjailijavaimonsa Hilary Hemingwayn kanssa. Hemingway on ollut mukana kirjoittamassa miehensä varhaisempia teoksia.


title: Sekvensseri

text: Sekvensseri (myös MIDI-sekvensseri tai musiikkisekvensseri) on ohjelmisto tai laite, jolla voidaan luoda ja muokata musiikkia.


title: Sekvensseri

text: Alun perin sekvenssereillä ei voitu tallentaa ääntä, vaan ne toimivat "kaukosäätiminä" ja antoivat sellaisia käskyjä kuin "nuotti alkaa" ja "nuotti loppuu" syntetisaattoreille, jotka tuottivat äänen. Useimmilla moderneilla sekvenssereillä voidaan nykyään myös muokata ja käsitellä ääntä. Tämän vuoksi termejä "musiikkisekvensseri" ja "musiikinteko-ohjelmisto" käytetään usein samassa merkityksessä.


title: Sekvensseri

text: Vaikka nykyään "sekvenssereiksi" kutsutaan pääasiassa ohjelmistoja, joissakin syntetisaattoreissa ja melkein kaikissa musiikkityöasemissa on sisäänrakennettu MIDI-sekvensseri. Rumpukoneissa on yleensä Step Sequencer -niminen sekvensseri. Myös erillisiä sekvensserilaitteita on yhä käytössä, joskin niiden kysyntä on vähentynyt paljon kymmenen viime vuoden aikana.


title: Sekvensseri

text: Monilla sekvenssereillä on mahdollista tehdä jonkin verran nuotitusta, ja useimmat voivat näyttää musiikin Piano Roll -muodossa.


title: David Bishop

text: David Bishop on (s. Uusi-Seelanti) brittiläinen kirjailija, joka toimi pitkään sarjakuvalehtien toimittajana. Judge Dredd -sarjakuvaan perustuva Bishopin romaani "Villiä viihdettä" (1993) parodioi kyberpunk-henkisesti suurkaupunkielämää.


title: Imogen Poots

text: Imogen Poots (s. 3. kesäkuuta 1989) on brittiläinen näyttelijä. Hänet tunnetaan muun muassa rooleistaan elokuvissa "V niin kuin verikosto" (2005), "28 viikkoa myöhemmin" (2007), "Need for Speed" (2014), "Sinkkuna suhteessa" (2014) ja "Knight of Cups" (2015).


title: Hot Tracks

text: Hot Tracks on Pohjois-Amerikassa julkaistu Nazareth-yhtyeen kokoelma-albumi.


title: Catherine McCormack

text: Catherine McCormack (s. 3. huhtikuuta 1972) on brittiläinen näyttelijä. Hän on esiintynyt muiden muassa elokuvissa "Braveheart – taipumaton" (1995), "Venetsian kurtisaani" (1998), "Spy Game" (2001) ja "28 viikkoa myöhemmin" (2007).


title: Efficient Consumer Response

text: ECR ("Efficient Consumer Response") on maailmanlaajuinen kaupan ja teollisuuden yhteistyöjärjestö, joka keskittyy tilaus-toimitusprosessin kuluttajalähtöiseen tehostamiseen kaupan ja teollisuuden toimijoiden yhteistyön kautta. ECR-toiminnan tarkoituksena on edistää kaupan ja teollisuuden arvoketjujen välistä yhteistyötä. Nämä arvoketjut kattavat toimijat ja toiminnot alkutuotannosta ja raaka-ainetoimittajista valmistajien ja tavarantoimittajien kautta vähittäis- ja tukkukauppaan ja kuluttajalle.


title: Efficient Consumer Response

text: Best Practices -toimintamalleja on kehitetty muun muassa seuraaville alueille: tuoteryhmäjohtaminen, uutuustuotelanseeraukset, hyllysaatavuus, toimistustenhallinta (logistiikka, tuotetäydennys), tuotetunnistus, jäljitettävyys, pakkaaminen jne. Toimintamallit ovat ilmaisia ja vapaasti käytettävissä.


title: Efficient Consumer Response

text: ECR Finland -yhdistys tekee ECR-toimintaa painottaen yhteistyötä kuluttajien tarpeiden tyydyttämiseksi paremmin, nopeammin ja alhaisemmilla kustannuksilla. ECR-työtä kehitetään ja koordinoidaan Suomessa yhteistyössä GS1 Finland Oy:n kanssa.


title: Efficient Consumer Response

text: ECR Europe on kaupan ja teollisuuden yhteistyöjärjestö, jonka toiminta alkoi vuonna 1994. Tavoitteena on lisätä kuluttajalähtöisyyttä päivittäistavarasektorin kaikilla osa-alueilla sekä edistää tarpeettomien kustannusten poistamista koko toimitusketjusta.


title: Efficient Consumer Response

text: Järjestö, jonka pääkonttori on Brysselissä, toimii läheisessä yhteistyössä Euroopan maiden kansallisten ECR-yhdistysten kanssa. Osallistuminen projekteihin Euroopassa ja kansallisella tasolla on avointa kaikille päivittäistavarasektorin yrityksille, mukaan lukien vähittäis- ja tukkukauppiaat, valmistajat, tavarantoimittajat, välittäjät ja alihankkija-palveluntarjoajat kuten logistiikkaoperaattorit.


title: Efficient Consumer Response

text: ECR Europen roolia ja toiminta-aluetta havainnollistaa alla oleva kuva, jossa vaikuttaminen on jaettu kolmeen kokonaisuuteen: kansainväliseen yhteistyöhön ja toimintamallien tuottamiseen (ECR järjestön rooli), kansainväliseen standardiyhteistyöhön ja toimintamallien alueelliseen ja paikalliseen lobbaamiseen.


title: Efficient Consumer Response

text: Toimintaa tukevat erilaiset yhdistykset ja yhteenliittymät, esim: GMA (tavarantoimittajien yhteistyöjärjestö), AIM (eurooppalaisten tuotemerkkien yhdistys), TCGF (kaupan ja elintarviketeollisuuden yhteistyöjärjestö), Eurocommerce (kaupan lobbausyhdistys EU:ssa) ja kansainvälinen GS1-organisaatio (standardit, tuotetunnisteet ja tuotetietojärjestelmät).


title: Efficient Consumer Response

text: ECR Europe toimii TCGF:n (The Consumer Goods Forum) alueellisena yhteistyö- ja toimeenpano-organisaationa. Lisätietoja TCGF:n toiminnasta ja painopistealueista The Consumer Goods Forum:in verkkosivuilta.


title: Efficient Consumer Response

text: ECR National Initiatives -toiminnalla tarkoitetaan kansallisten ECR-organisaatioiden välistä yhteistyötä. ECR-toiminnan keskeinen lisäarvoa tuottava muoto on verkostoituminen sekä ECR Euroopan kautta globaaleihin foorumeihin, mutta myös euroopan sisäinen verkostoituminen eri ECR jäsenmaiden ja -organisaatioiden välillä. Tätä yhteistyötä toteutetaan National Initiatives -foorumissa.


title: Efficient Consumer Response

text: National Initiatives-foorumi koostuu 23 eurooppalaisesta ECR organisaatiosta sekä muutamista euroopan ulkopuolisista satelliittiorganisaatioista. Näiden organisaatioiden jäsenistö kattaa yli 1800 globaalia, eurooppalaista ja paikallista CPG yritystä.


title: Efficient Consumer Response

text: Foorumin tarkoituksena on jakaa tietoa ECR toimintamalleista ja käytännöistä keskuudessaan, sekä välittää tätä tietoa maaorganisaatioiden kautta paikallisille jäsenyrityksille.


title: Jeremy Renner

text: Jeremy Lee Renner (s. 7. tammikuuta 1971 Modesto, Kalifornia) on yhdysvaltalainen näyttelijä ja muusikko. Hänet tunnetaan muun muassa rooleistaan elokuvissa "The Hurt Locker", "The Town" ja "The Avengers".


title: Jeremy Renner

text: Renner sai pääosastaan "The Hurt Lockerissa" Oscar-, Bafta-, SAG-palkintoehdokkuuden vuonna 2008. Sivuosastaan "The Townissa" hän sai Oscar-, Golden Globe- ja SAG-palkintoehdokkuuden vuonna 2010.


title: Jeremy Renner

text: Renner on esiintynyt myös muun muassa elokuvissa "Dahmer" (2002), "S.W.A.T." (2003), "A Little Trip to Heaven" (2005), "28 viikkoa myöhemmin" (2007), "" (2011), "The Avengers" (2012), "American Hustle" (2013) ja "" (2015).


title: Jeremy Renner

text: Vuonna 2016 hän tuotti John Lee Hancockin ohjaaman elämäkertaelokuvan "The Founder".


title: Play ’n’ the Game

text: Play 'n' the Game on Nazarethin studioalbumi vuodelta 1976. Salvon vuoden 2010 remasteroitu versio julkaistiin tuplana "Close Enough for Rock 'N' Roll"-albumin kanssa.


title: Adam Roberts

text: Adam Roberts (s. 1965) on brittiläinen tutkija, kriitikko ja romaanikirjailija. Hän on myös kirjoittanut parodioita nimillä A.R.R.R. Roberts, A3R Roberts ja Don Brine.


title: Adam Roberts

text: Roberts opettaa englannin kieltä ja luovaa kirjoittamista Royal Hollowayn collegessa Lontoon yliopistossa.


title: Adam Roberts

text: Hänen on voittanut British Science Fiction- ja John W. Campbell-palkinnot teoksella "Jack Glass".


title: Idris Elba

text: Idrissa Akuna ”Idris” Elba (s. 6. syyskuuta 1972 Hackney, Lontoo, Englanti) on brittiläinen näyttelijä ja muusikko. Hän on esittänyt muun muassa prikaatinkenraali Stonea elokuvassa "28 viikkoa myöhemmin" (2007), Russell ”Stringer” Belliä HBO:n televisiosarjassa "The Wire" sekä John Lutheria BBC:n televisiosarjassa "Luther". Hänet palkittiin vuonna 2012 Golden Globella roolistaan jälkimmäisessä, kategoriassa paras miespääosa minisarjassa tai televisioelokuvassa. Elba sai parhaan miessivuosan SAG-palkinnon roolistaan elokuvassa "Beasts of No Nation" (2016). People-lehti valitsi hänet maailman seksimmäiksi mieheksi marraskuussa 2018.


title: Idris Elba

text: Elban isä on kotoisin Sierra Leonesta ja äiti Ghanasta.


title: Juan Carlos Fresnadillo

text: Juan Carlos Fresnadillo (s. 5. joulukuuta 1967) on espanjalainen elokuvaohjaaja. Hänet tunnetaan kansainvälisesti varsinkin elokuvasta "28 viikkoa myöhemmin" (2007), mutta hän on luonut myös muita teoksia, joiden joukossa on "Intacto" (2001).


title: Juan Carlos Fresnadillo

text: Fresnadillo syntyi Teneriffalla, Kanariansaarilla. Hän oli vuonna 1997 Oscar-ehdokkaana lyhytelokuvastaan "Esposados" (1996).


title: Expect No Mercy

text: Expect No Mercy on Nazarethin studioalbumi vuodelta 1977. Parin kevyemmän albumin jälkeen yhtye palasi tällä albumilla raskaampaan rockiin. Yhtyeen amerikkalainen levy-yhtiö A&M Records ei ollut tyytyväinen ensimmäiseen levytettyyn versioon ja vaati yhtyettä nauhoittamaan materiaalin uudelleen. Hylätty ensimmäinen versio löytyy Salvon vuoden 2010 remasteroidulta painokselta bonus-materiaalina. Albumin kansikuva on kuuluisan fantasiakuvittajan Frank Frazettan taideteos "The Brain" vuodelta 1967.


title: Alb

text: Alb-venttiili on kevyessä- ja raskaassa kalustossa jarruvoimia säätelevä paineilmalla toimiva venttiili. Tunnistus tapahtuu rungon ja akselin välisestä korkeuserosta, joka pienenee lineaarisesti painon lisääntyessä. Kun painoa tulee päälle, niin etäisyys muuttuu ja alb-venttiilin säätö muuttuu suhteessa painoon. Tämä säätää paineilmaa jarruille, ja säätää näin jarrujen tehoja.


title: Alb

text: Tätä ratkaisua käytetään sekä autossa että perävaunussa.


title: Capricorn yksi

text: Capricorn yksi ("Capricorn One") on yhdysvaltalainen, Peter Hyamsin käsikirjoittama ja ohjaama tieteiselokuva vuodelta 1978. Elokuvassa NASA väärentää Mars-lentonsa, koska tarkoitetun avaruusaluksen elossapitojärjestelmään tulee lennon estävä vika. Elokuvassa tuodaan epäsuorasti esille joidenkin tahojen esittämä ajatus, että Yhdysvaltain kuulennot 1960- ja 1970-lukujen taitteessa olivatkin NASAn järjestämää huijausta.


title: Capricorn yksi

text: "Video-oppaassa" vuodelta 1994 Asko Alanen kutsuu elokuvaa kiivaaksi takaa-ajotrilleriksi ja antaa sille kolme tähteä viidestä, mikä vastaa sanallista arviota ”hyvä”.


title: Brian Sibley

text: Brian Sibley (s. 14. heinäkuuta 1949 Lontoo) on englantilainen kirjailija ja radiotoimittaja. Hän on kirjoittanut etenkin fantasiakirjallisuutta ja -elokuvia sivuavia teoksia.


title: Brian Sibley

text: Vuonna 1981 Sibley kirjoitti yhdessä Michael Bakewellin kanssa BBC:n Radio 4:lle radiokuunnelma-adaptaation J. R. R. Tolkienin "Tarusta sormusten herrasta". Sibley on mukaillut radiokuunnelmat myös muun muassa C. S. Lewisin "Narnian tarinoista" ja Mervyn Peaken romaaneista "Titus Groan" ja "Gormenghast". Viimeksi mainitusta hänet palkittiin Sony Radio Awardilla vuonna 1985.


title: Brian Sibley

text: Sibley on kirjoittanut useita oheisteoksia Peter Jacksonin "Taru sormusten herrasta" -elokuvatrilogiasta sekä Jacksonin elämäkerran "Peter Jackson: A Film-maker's Journey".


title: Raoul Peck

text: Raoul Peck (s. 1953) on haitilainen elokuvaohjaaja ja poliitikko. Hänen töidensä joukossa ovat "Lumumba" (2000) ja "Sometimes in April" (2005).


title: Raoul Peck

text: Peck asui pitkään Kongon demokraattisessa tasavallassa ja oleskeli lisäksi Yhdysvalloissa, Ranskassa sekä Saksassa. Hän toimi 1990-luvulla Haitin kulttuuriministerinä.


title: Tsuneko Okazaki

text: Tsuneko Okazaki (; s. 1933, Aichin prefektuuri) on japanilainen tieteilijä. Hän löysi miehensä Reiji Okazakin kanssa DNA:n niin kutsutut Okazakin fragmentit. Löytö julkaistiin "PNAS"-lehdessä vuonna 1968.


title: Tsuneko Okazaki

text: Okazaki opiskeli Nagoyan yliopistossa, josta hän valmistui tohtoriksi vuonna 1958, ja sen jälkeen Yhdysvalloissa Washingtonin yliopistossa ja Stanfordin yliopistossa. Hän toimi Nagoyan yliopiston apulaisprofessorina vuodesta 1976 ja professorina vuodesta 1983 lähtien.


title: Kokkolan oopperayhdistys

text: Kokkolan Oopperayhdistys on 2004 perustettu yhdistys, joka tuottaa Kokkolan Oopperakesä -festivaalia, joka on Finland Festivalsin jäsen. Sen perustajina olivat Anu Komsi, Sakari Oramo, Annika Mylläri-McLoud ja Robert McLoud. Oopperayhdistys sai vuonna 2008 taiteen valtionpalkinnon perusteena Kokkolan oopperan nopea nousu suomalaisen oopperataiteen huipulle. Yhdistyksen suunnitelmat tähtäävät pitkälle tulevaisuuteen.


title: Kokkolan oopperayhdistys

text: Kokkolan oopperan taiteellinen johtaja on Anu Komsi, kapellimestari Sakari Oramo ja toiminnanjohtaja Annika Mylläri. Aikaisempia tuotantoja ovat Mozartin "Figaron Häät" (2006 ja 2007), Johann Strauss nuoremman "Lepakko" (2007-2008), italialainen "Offerere" (2008), Alban Bergin "Lulu" (2009), Sebastian Fagerlundin "Döbeln 1809" (2009, kantaesitys, tilausteos, levytys ilmestynyt 2010), lastenooppera "Hästarna Kommer" (2009), Bizet'n "Carmen" (2010) ja Mozartin "Taikahuilu" (2011).


title: Kokkolan oopperayhdistys

text: Vuonna 2013 ei aikataulullisista syistä ollut kesäfestivaalia, ja siksi yhdistys järjesti festivaaliviikon marraskuussa 2013. Viikon pääteos oli Benjamin Brittenin "Pieni nokipoika".


title: Likani

text: Likani () on kaupunkityyppinen taajama Georgiassa Samtskhe-Džavakhetin hallintoalueella Bordžomin piirikunnassa. Se sijaitsee Bordžomin kaupungin länsireunalla Bordžomin rotkossa noin 160 kilometrin päässä maan pääkaupungista Tbilisistä. Likani sijaitsee Bordžomi-Kharagaulin kansallispuiston vieressä, ja se on suosittu vuoristokylpyläpaikkakunta.


title: Likani

text: Talvet ovat Likanissa leutoja eivätkä kovin lumisia, ja keskilämpötila on -2,0 astetta celsiusta. Kesät ovat lämpimiä, ja keskilämpötila on 20–25 astetta. Likanin puistoa, suosittua virkistysaluetta, hallitsevat tammet ja havupuulehdot, ja puistossa on Bordžomin lähdettä muistuttavia mineraalivesilähteitä.


title: Likani

text: Likanin merkittäviin maamerkkeihin kuuluvat kolmilaivainen basilikakirkko 700–800-luvuilta ja Romanovien palatsi vuosilta 1892–1895. Idean jälkimmäiseen sai Léon Benois ja palatsin suunnitteli Leopold Bilfeldt. Se rakennettiin Mtkvari-joen rannalle suurherttua Nikolai Mihailovitš Romanovin kesäkartanoksi. Neuvostokaudella Likanin residenssi siirtyi valtion omaisuudeksi, ja siellä kävi keskeisiä neuvostohallinnon henkilöitä, mukaan lukien Josif Stalin. Uudelleen itsenäistyneessä Georgiassa palatsi toimii Georgian presidentin kesäresidenssinä. Kazakstanin valtion omistama energiayhtiö KazMunayGas osti loput Likanin virkistysalueesta, mukaan lukien neuvostokauden parantolan, huhtikuussa 2006.


title: Nicholas Pileggi

text: Nicholas Pileggi (s. 22. helmikuuta 1933) on yhdysvaltalainen kirjailija ja elokuvakäsikirjoittaja. Hänen töidensä joukossa ovat "Mafiaveljet" (1990) ja "Casino" (1995) sekä kirjat, joihin ne pohjautuvat.


title: Nicholas Pileggi

text: New Yorkissa syntynyt amerikanitalialainen Pileggi työskenteli alun alkaen rikostoimittajana. Hän meni vuonna 1987 naimisiin Nora Ephronin kanssa.


title: Nicholas Pileggi

text: Pileggi, Bafta-voittaja, oli lisäksi ehdolla Golden Globen ja Oscar-palkinnon saajaksi.


title: Artjom

text: Artjom () on venäläinen miehen etunimi. Nimi translitteroidaan eri kieliin eri tavalla; esimerkiksi englannin kielessä se kirjoitetaan "Artyom". Nimi on venäläinen muoto kreikkalaisesta nimestä "Artemios" (), joka johtuu muinaiskreikkalaisen Artemis-jumalattaren nimestä. Nimen vastineita muissa kielissä ovat Artem, Artemi ja Artemio.


title: Artjom

text: Väestörekisterikeskuksen tietojen mukaan Suomessakin on ollut vuoteen 2016 mennessä 225 Artjom-nimistä henkilöä. Ennen vuotta 1960 nimeä ei Suomessa esiintynyt.


title: Azo

text: Azo tai AZO voi tarkoittaa seuraavia asioita:


title: Lee Radziwill

text: Caroline Lee Bouvier Canfield Radziwiłł Ross (s. 3. maaliskuuta 1933) on yhdysvaltalainen julkisuuden henkilö. Hän on Jacqueline Kennedy Onassiksen nuorempi sisko.


title: Lee Radziwill

text: Radziwill on ollut kolmesti naimisissa. Ensimmäinen puoliso (1953–1959) oli Michael Temple Canfield; toinen puoliso (1959–1974) oli puolalainen ruhtinas Stanisław Albrecht Radziwiłł ja kolmas (1988–2001) elokuvaohjaaja Herbert Ross. Hän sai toisen puolisonsa kanssa kaksi lasta: Anna Christinan sekä Anthony Stanislasin, josta tuli myöhemmin elokuvaohjaaja.


title: Lee Radziwill

text: Radziwill on tehnyt jonkin verran työtä näyttelijänä. Hän julkaisi omaelämäkertateoksen "Happy Times" (2003).


title: Herbert Ross

text: Herbert Ross (13. toukokuuta 1927 – 9. lokakuuta 2001) oli yhdysvaltalainen elokuvaohjaaja ja -tuottaja sekä koreografi.


title: Herbert Ross

text: Ross sai Golden Globen ja oli ehdolla kahden Oscar-palkinnon saajaksi elokuvastaan "Käännekohta" (1977). Hänen muiden teostensa joukossa ovat "Kuolema astuu laivaan" (1973), "Aurinkoiset pojat" (1975), "Unelmien Hollywood" (1982) ja "Menestyksen avain" (1987).


title: Herbert Ross

text: Ross syntyi ja kuoli New Yorkissa. Hän oli kahdesti naimisissa; ensimmäinen puoliso oli ballerina Nora Kaye ja toinen julkisuuden henkilö Lee Radziwill.


title: Nora Kaye

text: Nora Kaye (17. tammikuuta 1920 – 28. helmikuuta 1987) oli yhdysvaltalainen balettitanssija. Hän syntyi venäläisille vanhemmille Brooklynissä, New Yorkissa; alkuperäinen, anglisoimaton sukunimi oli Koreff.


title: Nora Kaye

text: Kaye liittyi vuonna 1936 George Balanchinen johtamaan American Balletiin. Hän jatkoi uraansa teatteriin ja elokuviin. Hän työskenteli tuottajana muun muassa "Käännekohdassa" (1977).


title: Nora Kaye

text: Kaye oli 1940-luvun lopulla naimisissa Isaac Sternin kanssa. Myöhemmin hän meni naimisiin Herbert Rossin kanssa. Hän kuoli syöpään Los Angelesissa 67-vuotiaana.


title: Rodolfo Chikilicuatre

text: Rodolfo Chikilicuatre on espanjalaisen koomikon David Fernández Ortizin (s. 24. kesäkuuta 1970) esittämä hahmo. Rodolfo esiintyi ensimmäisen kerran tammikuussa 2008 myöhäisillan "Buenafuente"-tv-ohjelmassa La Sexta -kanavalla. Rodolfo Chikilicuatre valittiin netti- ja tekstiviestiäänestyksessä edustamaan Espanjaa vuoden 2008 euroviisuihin.


title: Rodolfo Chikilicuatre

text: Rodolfo Chikilicuatre on elvis-peruukkia käyttävä argentiinalainen, joka on keksinyt vibraattorikitaran. Edustuskappale ”Baila el Chiki-chiki” parodioi reggaeton-musiikkia.


title: Rodolfo Chikilicuatre

text: Chikilicuatren esitystä ”Baila el Chiki-chiki” promotoitiin ohjelmassa ja se sai yli puolet äänestyksen äänistä. Kappaleesta poistettiin voiton jälkeen euroviisujen sääntöjen edellytysten vuoksi viittauksia eräisiin poliitikkoihin kuten Zapateroon ja Mariano Rajoyhin, jotka mainittiin vain etunimillä. Viittaus Hugo Cháveziin jäi pois, vaikka Juan Carlos I:een ja hänen tölväisyynsä ”¿Por qué no te callas?” Chávezille viitattiin. Lisäksi kappaletta pidennettiin, koska alkuperäinen kappale oli vain minuutin ja 20 sekunnin pituinen.


title: Johnny Preston

text: John Preston Courville eli Johnny Preston (18. elokuuta 1939 – 4. maaliskuuta 2011) oli yhdysvaltalainen laulaja. Hän syntyi Port Arthurissa, Texasissa, ja vaikutti The Shades -yhtyeessä ennen lähtemistään soolouralle.


title: Johnny Preston

text: Preston nousi 1950–1960-lukujen vaihteessa maineeseen varhaisilla hiteillään ”Running Bear” ja ”Cradle of Love”. Hän työskenteli Mercury Recordsin jälkeen muillakin levymerkeillä.


title: Johnny Preston

text: Preston kuuluu Rockabilly Hall of Fameen.


title: 13 (täsmennyssivu)

text: 13 tarkoittaa seuraavia asioita:


title: Giovanni Visconti

text: Giovanni Visconti (s. 13. tammikuuta 1983 Torino) on italialainen maantiepyöräilijä, joka edustaa Wilier-Triestina-tallia.


title: Giovanni Visconti

text: Visconti on kilpaillut ammattilaisena vuodesta 2004 lähtien. Hän voitti Italian maantiepyöräilymestaruuden vuonna 2007. Seuraavan vuoden Italian ympäriajossa hän kuului kuudennella etapilla yhdentoista miehen kärkiryhmään, joka saapui maaliin yli yksitoista minuuttia ennen pääjoukkoa. Tämän seurauksena Visconti sai maglia rosa -paidan haltuunsa menettäen sen vasta 14. etapin jälkeen. Hän voitti maantieajon Italian mestaruuden myös 2010 ja 2011.


title: Giovanni Visconti

text: Italian ympäriajossa 2011 Visconti saapui 17. etapilla ensimmäisenä maaliin, mutta hänet pudotettiin kolmanneksi, koska tuomaristo katsoi hänen tönineen Diego Ulissia loppukirissä. Italian ympäriajossa 2013 hän voitti Col du Galibierille päättyneen 15. etapin 42 sekunnin erolla Carlos Betancuriin ja Vicenzaan päättyneen 17. etapin 19 sekuntia ennen Ramūnas Navardauskasta. Hän voitti mäkikirikilpailun Italian ympäriajossa 2015 ja Giro dell'Emilia -kilpailun 2017.


title: Azo (Iberia)

text:
Azo () tai Azoj (), tunnettu myös nimellä Azon (), oli muinaisen Kartlin eli antiikin lähteiden Iberian georgialaisten legendaarinen hallitsija. Keskiaikaiset georgialaiset vuosikirjat väittävät Makedonian valtakunnan kuninkaan Aleksanteri Suuren (vallassa 336–323 eaa.) asettaneen hänet hallitsemaan Iberiaa.
Keskiaikaisissa georgialaisissa kronikoissa on toisistaan poikkeavat tiedot hänen nimestään ja alkuperästään. "Kartlin kääntymys" kutsuu häntä nimellä Azo(j) ja tekee hänestä varhaisemman Arian-Kartlin dynastian vallanperijän, mutta "Kartlin elämä" tuntee hänet nimellä Azon ja pitää häntä makedonialaisena ulkopuolisena. Azo ja Azon ovat epäilemättä sama hahmo, ja molemmat lähteet antavat kunnian hänen asemastaan Aleksanterin myyttiselle retkelle Georgian sisäosiin.


title: Azo (Iberia)

text: "Kartlin kääntymyksen" mukaan Azo oli nimettömän Arian-Kartlin kuninkaan poika. Aleksanteri toi hänet seuraajiensa kanssa Kartliin ja asetti hänet maan ensimmäiseksi kuninkaaksi () Mtskhetassa kaupungin valloituksen jälkeen. Hän toi Kartliin myös Gatsin ja Gaimin kultin. "Kartlin elämän" kertoma tarina on erilainen. Teoksen mukaan Azon, Iaredoksen poika (ei mainittu "Kartlin kääntymyksessä"), ei ollut kuningas eikä edes georgialainen. Hänen kerrotaan valloittaneen Mtskhetan 100 000 makedonialaisen ("roomalaisen") voimin. Lisäksi Aleksanteri käski Azonia palvomaan seitsemää taivaankappaletta (Aurinkoa, Kuuta ja viittä "tähteä" eli planeettaa) ja palvelemaan "näkymätöntä jumalaa, maailmankaikkeuden luojaa". Tässä versiossa Azon kuvataan tyrannina, jonka myöhemmin suisti vallasta ja tappoi paikallisen hallitsijaklaanin (Parnavaziani-dynastian) Parnavaz I, jonka isän ja sedän Azon oli vuorostaan surmannut.


title: Azo (Iberia)

text: Azon/Azonin identiteetti on yksi monimutkaisimmista ja kiistellyimmistä mysteereistä Georgian historiassa. Tavanomaisesti georgialainen tutkija Sergi Gorgadze on ajoittanut hänen valtakautensa vuosille 330-272 eaa., mutta tämä kronologia ei ole tarkka.


title: Azo (Iberia)

text: Eroistaan huolimatta kaksi keskiaikaista perinnettä ovat yksimielisiä siitä, että Mtskhetassa alkoi hallita kuningas hellenistisen kauden alussa, ja ei-georgialaiset lähteet vahvistavat tämän. Aleksanterin Iberian sotaretken legenda on säilynyt myös armenialaisessa historiallisessa perinteessä, erityisesti Mooses Korenelaisen teoksessa "Armenialaisten historia" (luultavasti 400-luvulta). Mooses puhuu "Mithridateesta, Dareioksen satraapista" (tunnistettavissa Pontoksen Mithridates I:ksi), jonka Aleksanteri asetti hallitsemaan georgialaisia. Professori Giorgi Melikišvili on löytänyt useita yhtymäkohtia georgialaisten kronikoiden Azosta kertoman tarinan ja armenialaisen perinteen Mithridateen väliltä.


title: Azo (Iberia)

text: Useat nykytutkijat uskovat, että Azon tarina kertoo epäsuorasti varhaisten georgialaisten heimojen muutosta luoteeseen ja anatolialaisten elementtien sekoittumisesta Kartlin alueella eläviin heimoihin. Toisaalta "Kartlin elämän" versio, jossa Azon joukkioon viitataan anakronistisesti "roomalaisina", saattoi heijastella Rooman valtakunnan toimintaa Iberiassa, oletettavasti Flavius-dynastian kaudella (69–96). Georgialaiset kronikat ovat jättäneet nämä tapahtumat yllättäen huomiotta. Jotkut nykyhistorioitsijat ovat myös yrittäneet liittää Azonin (nimi loppuu kreikan suffiksiin –ου) argonauttien Iasoniin.


title: Jasmine Richards

text: Jasmine Richards (s. 28. kesäkuuta 1990) on kanadalainen näyttelijä. Hän esiintyi Sadie Hawthornen (Arnold) parhaan ystävän, Margaretin roolissa televisiosarjassa "Naturally, Sadie" (2005–2007).


title: Jasmine Richards

text: Richards harrastaa tanssia ja pitää suosikkinäyttelijänään Halle Berryä.


title: Jasmine Richards

text: Richards on "Naturally, Sadie" -sarjan ulkopuolella esiintynyt muun muassa elokuvassa "Devotion" (2005). Hän näytteli myös elokuvassa "Camp Rock" (2008).


title: Charlotte Arnold

text: Charlotte Arnold (s. 27. heinäkuuta 1989) on kanadalainen näyttelijä. Hän esiintyi Sadie Hawthornen roolissa televisiosarjassa "Naturally, Sadie" (2005–2007).


title: Charlotte Arnold

text: Lisäksi Arnold tunnetaan muun muassa sarjasta "", johon hän liittyi seitsemännellä tuotantokaudella Holly J. Sinclairin roolissa. Hän on esiintynyt myös elokuvissa.


title: Charlotte Arnold

text: Ontariossa syntynyt Arnold harrastaa tanssia.


title: Artvin

text: Artvin () on kaupunki Turkin koillisosassa Çoruhjoen varrella lähellä Georgian rajaa. Se on Artvinin maakunnan pääkaupunki. Kaupungin asukasluku on arviolta 25 525 (vuonna 2014).


title: Wendell Corey

text: Wendell Reid Corey (20. maaliskuuta 1914 Dracut, Massachusetts – 8. marraskuuta 1968 Woodland Hills, Kalifornia) oli yhdysvaltalainen teatteri-, elokuva- ja televisionäyttelijä.


title: Wendell Corey

text: Hän aloitti uransa teatterissa ja hänen Broadway-debyyttinsä oli vuonna 1942. Hän näytteli lukuisissa elokuvissa joista tunnetuin on luultavasti "Takaikkuna" (Rear Window, 1954). Hän näytteli myös lukuisissa televisiosarjoissa ja hän onkin saanut televisiourastaan tähden Hollywood Walk of Famelle.


title: Wendell Corey

text: Hän oli naimisissa Alice Wileyn kanssa ja pariskunnalla oli neljä lasta. Hän kuoli maksasairauteen 54-vuotiaana.


title: Bengt I. Samuelsson

text: Bengt Ingemar Samuelsson (s. 21. toukokuuta 1934) on ruotsalainen biokemisti. Hän sai Nobelin lääketieteenpalkinnon vuonna 1982 yhdessä maanmiehensä Sune K. Bergströmin sekä brittiläisen John R. Vanen kanssa prostaglandiineihin liittyvistä tutkimuksistaan. Prostaglandiinit ovat kudoshormoneihin kuuluvia tyydyttymättömiä rasvahappoja, joilla on vaikutuksia monien elinten toimintaan.


title: Zariskin topologia

text:
Olkoon formula_1 kommutatiivinen ykkösellinen rengas. Olkoon formula_2 formula_1:n ideaali. Olkoon formula_4. Nyt
Nyt Zariskin topologia renkaan A spektrissä formula_13 on se topologia, jonka suljetut joukot ovat formula_14. Zariskin topologiaa käytetään algebrallisessa geometriassa.


title: Sune K. Bergström

text: Sune Karl Bergström (10. tammikuuta 1916 Tukholma – 15. elokuuta 2004) oli ruotsalainen biokemisti. Hän sai Nobelin lääketieteenpalkinnon vuonna 1982 yhdessä maanmiehensä Bengt I. Samuelssonin sekä brittiläisen John R. Vanen kanssa prostaglandiineihin liittyvistä tutkimuksistaan. Prostaglandiinit ovat kudoshormoneihin kuuluvia tyydyttymättömiä rasvahappoja, joilla on vaikutuksia monien elinten toimintaan.


title: Sune K. Bergström

text: Bergström väitteli vuonna 1944 Karoliinisessa instituutissa Tukholmassa. Vuosina 1969–1977 hän oli saman laitoksen rehtori.


title: Parsuna

text: Parsuna () on Venäjällä 1500-luvun lopulla kehitetty muotokuvamaalaustyyppi. Sitä voidaan pitää välivaiheena perinteisten ikoneiden ja realistisempien muotokuvien välillä. Parsunat pitäytyvät vielä ikonien kaksiulotteiseen tyylissä, ja niistä näkyy kokemattomuus naturalistisen kuvaustavan käytössä. Parsunoita alettiin tehdä muistoiksi ajan maallisista henkilöistä, kun perinteinen ikonimaalaus alkoi rappeutua. Myöhemmin 1700-luvulla länsieurooppalainen tyyli tuli yhä hyväksytymmäksi.


title: Parsuna

text: Kuten ikoni, parsuna maalattiin tavallisesti puulevylle. Toisin kuin ikoni, parsuna esitti tavallista ja elävää ihmistä. Hahmo on maalattu jäykästi viivaperspektiiviin, ikään kuin kiinnittäen ja kunnioittaen kuvatun henkilön muistoa.


title: Parsuna

text: Kuuluisia parsunoita ovat Iivana Julma (1500-luvun loppu), hänen poikansa Fjodor I (1500-luvun loppu) ja prinssi Mikael Skopin-Šuiski (1600-luku).


title: Parsuna

text: Venäjällä kehittyi Neuvostoliiton jälkeen parsunatyyppi, jossa oli vaikutteita niin ikonimaalauksesta kuin modernismista.


title: Cansei de Ser Sexy

text: Cansei de Ser Sexy, tunnetaan myös nimellä CSS, on brasilialainen yhtye, joka yhdistelee musiikissaan elektroa, rockia ja tanssittavaa punkia. He laulavat sekä englanniksi että portugaliksi, ja sanoitukset käsittelevät useimmin populaarikulttuuria. Cansei de Ser Sexy on portugalia ja tarkoittaa suomeksi "kyllästynyt olemaan seksikäs". Yhtyeessä esiintyy viisi naista ja yksi mies.


title: Cansei de Ser Sexy

text: Yhtye on esiintynyt Suomessa Gwen Stefanin lämmittelijänä lokakuussa 2007 ja Flow-festivaaleilla Helsingissä elokuussa 2008.


title: Cansei de Ser Sexy

text: Yhtyeen laulaja "Lovefoxxx" pukeutuu mitä mielikuvituksellisimmin ja esimerkiksi Flow’ssa hän "pomppi lavalla kuin Duracell-pupu". Yhtyeen toisella albumilla Donkey on "Left Behind" -niminen laulu, joka on saanut innoituksensa Helsingistä ja yhtyeen ensimmäisestä Suomen matkasta.


title: Teuthras

text: Teuthras () oli kreikkalaisessa mytologiassa Myysian kuningas, jonka mukaan Teuthranian kaupunki on saanut nimensä.


title: Teuthras

text: Augen ja Telefoksen kertomuksessa Teuthras useimpien lähteiden mukaan menee naimisiin Augen kanssa ja ottaa Telefoksen kasvattilapsekseen, joka lopulta perii valtaistuimen Teuthraan jälkeen. Hyginuksen mukaan Teutras tosin luovuttaa vallan Telefokselle palkkioksi tämän kukistettua Idaan, joka puolestaan yritti anastaa kuninkuuden.


title: Teuthras

text: Plutarkhos kertoo, että Teuthras oli metsästämässä vuorella, kun hän huomasi Artemiin lemmikkivillisian. Sen pyyntelystä huolimatta hän tappoi sian. Tämä suututti Artemiin, joka löi kuningasta hulluudella. Ainoastaan Teuthraan äidin lukuisat uhrilahjat Artemiille lopulta lepyttivät jumalattaren, ja Teuthras sai järkensä takaisin. Tapahtumien seurauksena hän nimesi vuoren itsensä mukaan.


title: Helene Bützow

text: Helene Mirjam Bützow (s. 9. kesäkuuta 1955 Oulu) on suomalainen kääntäjä.


title: Helene Bützow

text: Bützow kirjoitti ylioppilaaksi vuonna 1974, minkä jälkeen hän opiskeli Saksassa ja Englannissa 1974–1979. Hän on suomentanut muun muassa Don DeLillon, Sarah Watersin, Kazuo Ishiguron, Philip Pullmanin, Suzanne Collinsin ja John Greenin tuotantoa.


title: Helene Bützow

text: Vuonna 2001 Bützow sai kääntäjien valtionpalkinnon. Hän on saanut valtion kolmivuotisen taiteilija-apurahan vuonna 2003 ja viisivuotisen vuonna 2008. Vuonna 2015 hän sai kirjastoapurahan.


title: Valtiokonttori

text: Valtiokonttori () on suomalainen keskusvirasto, joka toimii Suomen valtiovarainministeriön alaisuudessa. Valtiokonttori on valtion kassavirasto. Se tuottaa valtion sisäisiä talouteen ja henkilöstöön liittyviä konsernipalveluja, hoitaa valtion varoja, lainoja, kirjanpitoa ja tapaturmakorvauksia sekä myöntää kansalaisille sotilasvamma- ja rikosvahinkokorvauksia ja hallinnoi asuntolainojen takauksia ja korkotukia.


title: Valtiokonttori

text: Lisäksi Valtiokonttori hoitaa valtion virastojen ja laitosten lakisääteiset tapaturma- ja vahinkovakuutukset sekä vakuuttamiseen liittyvät työnantajapalvelut ja tukee henkilöstön työkykyä ylläpitävää toimintaa.


title: Valtiokonttori

text: Valtiokonttorin palveluksessa on n. 300 henkilöä. Valtiokonttorin toimitilat sijaitsevat Helsingissä Sörnäisten Rantatie 13:ssa.


title: Valtiokonttori

text: Valtiokonttorin pääjohtajana toimii Timo Laitinen.


title: Valtiokonttori

text: Valtiokonttori muodostuu seuraavista toimialoista:


title: Valtiokonttori

text: Digitalisaation tuki -toimialan digitiimi D9 tukee digitalisaatiohankkeiden läpivientiä ja digiloikan tekijöitä käytännön työssä. Tiimin asiantuntijat tuovat rajoja rikkovaa, poikkihallinnollista asiakaskeskeisyyttä palveluiden suunnitteluun ja toteutukseen.Tiimin tehtävä on vauhdittaa julkisten palveluiden uudistumista asiakaslähtöisiksi, digitalisaatiota hyödyntäviksi palveluiksi.


title: Valtiokonttori

text: Kansalaispalvelut-toimiala hoitaa sotainvalidien ja -veteraanien ja heidän omaistensa korvaukset ja etuudet sekä sotilastapaturma-asiat. Toimiala palvelee kansalaisia erilaisissa vahingonkorvausasioissa ja tuottaa valtion virastoille ja laitoksille lakisääteiset tapaturma- ja vahinkovakuuspalvelut. Toimiala myös valvoo valtion oikeutta perillisittä kuolleiden kuolinpesiin ja hoitaa valtion maksuvapautusasioita.


title: Valtiokonttori

text: Rahoitus-toimiala vastaa valtion lainanotosta sekä velan- ja kassanhallinnasta. Se hallinnoi valtion varoista myönnettyjä lainoja, korkotukia ja valtiontakauksia.


title: Valtiokonttori

text: Talous ja henkilöstö -toimiala huolehtii siitä, että valtiokonsernilla on käytettävissään johtamisessa tarvittava informaatio taloudesta ja henkilöstöstä. Se kehittää ja ohjaa valtion talous- ja henkilöstöhallinnon prosesseja ja toteuttaa laajoja kehityshankkeita. Kaiku-työnantajapalvelut tukee valtion työyhteisöjen kehittämistä toimiviksi ja hyvinvoiviksi. Toimiala tarjoaa myös asiantuntijapalveluja ministeriöiden, virastojen ja laitosten henkilöstömuutoksiin sekä käytännön työvälineitä henkilöstösuunnittelun tueksi ja liikkuvuuden edistämiseksi.


title: Valtiokonttori

text: Lisäksi Valtiokonttorin organisaatiossa toimii kolme toimialaa, jotka tuottavat palveluja Valtiokonttorin sisällä. Nämä ovat Hallinto ja kehittäminen, Tietohallinto ja Sisäinen tarkastus. Valtiokonttoria johtaa pääjohtaja tukenaan johtoryhmä.


title: Valtiokonttori

text: Suomen Valtiokonttorin toiminta on alkanut 1. tammikuuta 1876. Valtiokonttori perustettiin keisarillisella julistuksella valtion rahavarain hoitoa varten. Keisari Aleksanteri II merkitsi 30. kesäkuuta 1875 perustamismanifestiin "olkoon niin", ja senaatti julkaisi julistuksen 26. heinäkuuta 1875. Ennen Valtiokonttorin perustamista vastaavat tehtävät olivat kuuluneet Suomen Pankille ja Ruotsin vallan aikana Ruotsin valtiokonttorille. Valtiokonttorin haltuun uskottiin valtion varat, joista sen tuli suorittaa valtion menot ja sijoittaa ylijäävä osa tuottavasti. Vuosina 1901–1932 sekä vuodesta 1965 alkaen se vastasi myös valtion kassaliikkeen valvonnasta, kirjanpidosta ja tilinpäätöksistä, jotka muina aikoina kuuluivat revisioviranomaisille. Myöhemmin toimialaan lisättiin valtion arvopapereista huolehtiminen, valtionvelan hoitaminen sekä lainojen ottaminen ja antaminen. Vuodesta 1959 myös eläkkeiden ja hautausavun maksaminen valtion varoista siirrettiin Valtiokonttorille.


title: Valtiokonttori

text: Valtiokonttorin ylitirehtöörit ja pääjohtajat:


title: Valtiokonttori

text: Ylitirehtöörit


title: Valtiokonttori

text: Pääjohtajat


title: Peter Doherty

text: Peter Charles Doherty (s. 1940) on australialainen lääketieteilijä ja eläinlääkäri. Hän sai vuoden 1996 Nobelin lääketieteen palkinnon immuunijärjestelmään liittyvistä tutkimuksistaan. Doherty selvitti, miten T-solut tunnistavat taudinaiheuttajat, joita niiden pitää tuhota.


title: Peter Doherty

text: Doherty suoritti perustutkintonsa eläinlääketieteestä kotimaassaan Australiassa. Jatko-opintoja varten hän lähti Skotlantiin Edinburghin yliopistoon, missä hän väitteli vuonna 1970. Tuoreena tohtorina hän palasi Australiaan ja asettui Canberraan. Siellä hän aloitti myöhemmin palkitut tutkimuksensa T-soluilla.


title: Wolfin lääketieteen palkinto

text: Wolfin lääketieteen palkinto on Wolfin säätiön vuodesta 1978 asti jakama palkinto, joka jaetaan joka vuosi kuudella alalla: fysiikassa, kemiassa, lääketieteessä, maataloustieteessä, matematiikassa ja taiteessa. Palkinnon arvioidaan olevan maailman kolmanneksi arvostetuin lääketieteen palkinto Nobelin lääketieteen ja Albert Lasker -palkintojen jälkeen. Runsas kolmannes palkituista on myöhemmin saanut lääketieteen Nobelin.


title: Wolfin lääketieteen palkinto

text: Lähde:


title: Juan Rulfo

text: Juan Rulfo (1918–1986) oli meksikolainen kirjailija. Hänet tunnetaan novellikokoelmasta "Tasanko liekeissä" (1953) ja romaanista "Pedro Páramo" (1955), jotka on käännetty useille kielille. Rulfo sai vuonna 1970 Meksikon kansallisen kirjallisuuspalkinnon ja vuonna 1983 Asturian ruhtinaan palkinnon.


title: Príncipe de Asturias

text: Príncipe de Asturias (Asturian ruhtinas) on Espanjan kruununperillisen arvonimi. Se voi tarkoittaa lisäksi seuraavia asioita:


title: UMPC

text: UMPC (eng. "ultra-mobile PC", lyhennettynä "UMPC"), myös koodinimellä "Origami" , on Intelin ja Microsoftin spesifikaatio pienelle kannettavalle tablet-PC:lle. Origami-standardin mukaisissa UMPC-koneissa on käyttöjärjestelmänä Windows XP Tablet PC Edition, Windows Vista tai räätälöity Linux-jakelu ja Intelin Pentium tai VIA:n suoritin, joita ajetaan maksimissaan yhden gigahertsin taajuudella.


title: UMPC

text:
Monet ultrakevyistä kannettavista ovat periaatteessa UMPC-laitteiden kaltaisia, mutta ne eivät täytä Microsoftin yksipuolisesti julistamaa UMPC/Origami-laitestandardia (2006). Tästä syystä valmistajat ovat kehittäneet oman rinnakkaisen teollisuusstandardinsa, josta toisinaan käytetään nimitystä "ULCPC" (ultra-low-cost PC). Origami-luokan koneiden myynnin jäätyä ULPC-luokan varjoon Microsoft on halunnut rajoittaa ultrakevyiden ominaisuuksia, esimerkiksi kieltämällä niistä kosketusnäytön tarjoamalla Windows XP:tä vain tietyin ehdoin, jotta ultrakevyet eivät söisi täyskokoisten, usein Vistalla varustettujen kannettavien katetta .
Toinen Microsoftin rajoitus kieltää koneesta pienen nopean flash-levyn (jolle käyttöjärjestelmä asentuisi) sekä kiintolevyn yhtäaikaisen asennuksen, eli ns. hybridikannettavat.


title: UMPC

text: UMPC-tietokoneet ovat samaa kokoluokkaa kuin kevyimmät subnotebook-luokan kannettavat. Ne eroavat kuitenkin siinä, että ne on suunnattu eri markkinasegmentille. Hinnaltaan ne asettuvat halvimpien täysikokoisten kannettavien alapuolelle. Alhaisen virrankulutuksen saavuttamiseksi niiden suorituskyky on myös kertaluokkaa alhaisempi.


title: UMPC

text: Huolimatta edullisesta rakenteesta UMPC-koneet pystyvät ajamaan kehittyneitä käyttöjärjestelmiä, ehkä Windows Vistan joitain versioita lukuun ottamatta. Ominaisuuksiltaan ja suorituskyvyltään koneet vastaavatkin muutaman vuoden takaisia huippumalleja. Mahdollistaakseen Windowsin käytön ultrakeveissä ja torjuakseen Linuxin yleistymistä Microsoft on jatkanut Windows XP -käyttöjärjestelmän saatavuutta kesäkuun loppuun 2010 saakka, kuitenkin vain ultrakevyt-luokan koneille .


title: Yutaka Fukufuji

text: Yutaka Fukufuji (), s. 17. syyskuuta 1982 Kushiro, Hokkaido, Japani) on japanilainen jääkiekkomaalivahti. Fukufuji on ensimmäinen japanilainen, joka on pelannut NHL:ssä, ja toinen, joka on varattu NHL:ään, Hiroyuki Miuran jälkeen.


title: Yutaka Fukufuji

text: Fukufuji pelasi uransa alun Asia League Ice Hockey:tä Kokudo Keikakun joukkueessa josta hän siirtyi kaudeksi 2002-03 ECHL:n Cincinnati Cyclonesin joukkueeseen josta Los Angeles Kings varasi hänet 8. kierroksella. Kauden 2004-05 hän pelasi ECHL:ssä Bakersfield Condorsin joukkueessa.


title: Yutaka Fukufuji

text: Fukufuji teki sopimuksen Kingsin kanssa kesällä 2005 ja Kings sijoitti hänet ECHL:n Reading Royalsin kautta AHL:n Manchester Monarchsiin. Hänet kutsuttiin pariin kertaan NHL -joukkueeseen varamaalivahdiksi ja viimein 13. tammikuuta 2007 hän pääsi jäälle kolmanteen erään St Louis Bluesia vastaan. Muutaman päivän päästä 16. tammikuuta hän sai aloittaa pelin Atlanta Thrashersia vastaan.


title: Yutaka Fukufuji

text: Kings ei tarjonnut Fukufujille enää sopimusta ja hän tekikin kaudesta 2007–2008 jälleen sopimuksen Bakersfield Condorsin kanssa. Sen jälkeen hän pelasi Alankomaissa.


title: Yutaka Fukufuji

text: Kaudet 2010–2014 ja 2015–2017 Fukufuji on pelannut Asia League Ice Hockeyssa pelaavassa Nikkō Ice Bucksissa.


title: Lattia- ja kattofunktio

text: Lattia- ja kattofunktio ovat kaksi matematiikassa ja tietojenkäsittelytieteessä käytettävää funktiota, jotka muuntavat mielivaltaisen reaaliluvun kokonaisluvuksi.


title: Lattia- ja kattofunktio

text: Nimet "katto" (ceiling) ja "lattia" (floor) sekä vakiintuneet merkintätavat esitti ensimmäisenä Kenneth E. Iverson vuonna 1962.


title: Lattia- ja kattofunktio

text:
Lattiafunktio reaaliluvusta "x", joka merkitään formula_1 tai floor("x"), palauttaa suurimman kokonaisluvun, joka on pienempi tai yhtäsuuri kuin "x".
Siis kaikille reaaliluvuille "x" pätee:
Esimerkiksi floor(2.9) = 2, floor(−2) = −2 ja floor(−2.3) = −3.


title: Lattia- ja kattofunktio

text: Positiivisilla luvuilla "x" funktiota floor(x) voidaan kutsua myös "x":n kokonaislukuosaksi. Funktio formula_3 (myös "x" mod 1) on "x":n desimaaliosa.


title: Lattia- ja kattofunktio

text:
Kattofunktio, jota merkitään formula_4 tai ceil("x"), palauttaa pienimmän kokonaisluvun, joka on suurempi tai yhtäsuuri kuin "x".
Siis kaikille reaaliluvuille "x" pätee:


title: Lattia- ja kattofunktio

text: Esimerkiksi ceil(2,3) = 3, ceil(2) = 2 ja ceil(−2.3) = −2.


title: Tommy Franks

text: Tommy Ray Franks (s. 17. kesäkuuta 1945 Wynnewood, Oklahoma), alun perin Tommy Ray Bentley, on eläkkeellä oleva Yhdysvaltojen armeijan kenraali.


title: Tommy Franks

text: Ottovanhempiensa tuella Tommy Ray Franks kävi lukion Texasin Midlandissa. Hän pääsi Texasin yliopistoon Arlingtonissa, mutta keskeytti suorittamatta arvosanaa. Hän liittyi armeijaan vuonna 1965 ja sai sotilaallisen peruskoulutuksensa Fort Leonard Woodissa Missourissa. Sen jälkeen hän siirtyi Fort Devensiin Massachusettsiin, missä opiskeli salakirjoituskoodien avaamista. Hän palasi Texasiin ja kävi upseerikoulun tykistö- ja ohjusalalla.


title: Tommy Franks

text: Franks osallistui Vietnamin sotaan tykistössä 1967–1968. Sieltä palattuaan hän suoritti Arlingtonissa yliopisto-opintonsa loppuun pääaineenaan liikkeenjohto. Saatuaan lisäkoulutusta tykistöön hänet komennettiin Länsi-Saksaan liittoutuneiden tehtäviin. Vuonna 1976 Franks sijoitettiin Pentagoniin tarkastusjohtajaksi (Inspector General). Vuosina 1981–1984 hän toimi jälleen Saksassa, mistä hän palasi Yhdysvaltoihin Pennsylvanian sotakorkeakouluun.


title: Tommy Franks

text: Franks osallistui Persianlahden sotaan Aavikkokilpi- ja Aavikkomyrsky-operaatioissa. 1990-luvulla hän oli johtamassa Yhdysvaltojen joukkoja Etelä-Koreassa. Vuonna 2000 hänet nimitettiin kenraaliksi. Afganistanin sodassa hän oli vastuussa koko länsiliittouman sodanjohdosta talibaneja vastaan. Hän oli mukana myös Irakin sodassa, jonka eräs päämäärä oli Saddam Husseinin syrjäyttäminen. Hän toimi muun muassa Lähi-idän toimia johtavan USCENTCOM:n johdossa 2000–2003.


title: Tommy Franks

text: Tommy Franksille myönnettiin lukuisia sotilaallisia kunniamerkkejä, ja hän jäi eläkkeelle keväällä 2003.


title: Heikki Haapa-aho

text: Heikki Haapa-aho (s. 1983 Alajärvi) on suomalainen judoka ja kreikkalais-roomalaisen tyylin painija.


title: Heikki Haapa-aho

text: Haapa-aho sijoittui judon SM-kilpailuissa yli satakiloisten sarjassa toiseksi 2008 ja 2010 sekä kolmanneksi 2005–2007. Hän edustaa judokana Kurikan Seibukania. Kreikkalais-roomalaisen painin SM-kilpailuissa hän sijoittui 120 kilogramman sarjassa neljänneksi vuosina 2007 ja 2008. Painijana hän on edustanut Viipurin Voimailijoita ja Helsingin Hakaa.


title: Marie Theres Kroetz-Relin

text: Marie Theres Kroetz-Relin (s. 30. kesäkuuta 1966 München, Länsi-Saksa) on saksalainen näyttelijä, kirjailija ja toimittaja.


title: Marie Theres Kroetz-Relin

text: Relinin vanhemmat ovat näyttelijä Maria Schell ja elokuvaohjaaja Veit Relin. Hän vietti lapsuutensa Heberthalissa Wasserburg am Innin lähellä.


title: Marie Theres Kroetz-Relin

text: Keskeytettyään koulun Relin lähti 16-vuotiaana Pariisiin. 1983 hän näytteli Zelda Baronin ohjauksessa Britanniassa ensimmäisessä näytelmäelokuvassaan "Secret Places".


title: Marie Theres Kroetz-Relin

text: 1984-1986 hän näytteli muutamissa televisioelokuvissa ja -sarjoissa. Roolistaan Franz-Josef Wildin televisionäytelmässä "Das unverhoffte Glück' Relin palkittiin 1987 parhaana aloittelevana naisnäyttelijänä Kultaisella kameralla. 1988 hän esiintyi Sönke Wortmannin viimeisessä elokuvassa "Drei D".


title: Marie Theres Kroetz-Relin

text: Relin tutustui 1987 näytelmäkirjailija, näyttelijä Franz Xaver Kroetziin. Heidän ensimmäisen yhteisen tyttärensä synnyttyä lokakuussa 1988 seurasi vielä kaksi tehtävää elokuvaajana.


title: Marie Theres Kroetz-Relin

text: Kroetz-Relinin toinen tytär syntyi helmikuussa 1992. Kroetz ja Relin avioituivat 5. maaliskuuta 1992. Avioliiton solmimisen jälkeen hän luopui näyttelijänurastaan ja omistautui äidinrooliinsa kotirouvana. Toukokuussa 1995 syntyi perheen kolmas lapsi


title: Marie Theres Kroetz-Relin

text: Marraskuussa 2002 hän perusti internetsivuston www.Hausfrauenrevolution.com. Sen jälkeen hän on puolustanut julkisuudessa kotirouvien mainetta. 2004 ilmestyi "Hausfrauenrevolutions-Damenin" ensimmäinen kirja "If pigs could fly", jossa on koottuna hänen sivustonsa kirjoittajilta erillisiä kertomuksia. Kroetz-Relin ja Kroetz erosivat 2005.


title: Marie Theres Kroetz-Relin

text: Syksyllä 2006 ilmestyi hänen toinen kirjansa "Wie Frauen ticken", jonka hän teki yhdessä Hauke Brostin kanssa. Kirjaan on jälleen koottu hänen sivustojensa kirjoittajien tarinoita.


title: Irma Sulkunen

text: Irma Hilda Tuulikki Sulkunen (s. 16. toukokuuta 1948 Kuhmo) on teologian maisteri ja filosofian tohtori. Hän on ollut vuodesta 2004 Tampereen yliopiston Suomen historian professori.


title: Irma Sulkunen

text: Sulkusen Suomen historian alan väitöskirja (1986) käsitteli raittiusliikettä. Hän on tutkijanurallaan tutkinut naishistoriaa, kansallista historiankirjoitusta ja suomalaisten naisten äänioikeutta. Hänen tutkimuskohteensa on 1700-luvulla elänyt paimen Liisa Eerikintytär, joka aloitti uskonnollisen hurmosliikkeen.


title: Irma Sulkunen

text: Sulkunen on valittu 2006 jäseneksi Suomalaiseen Tiedeakatemiaan.


title: Ville Kangas

text: Jaakko Wiljami (Ville) Kangas (s. 1977) on kaustislainen viulisti, multi-instrumentalisti, säveltäjä ja tuottaja.


title: Ville Kangas

text: Kangas on työskennellyt paitsi sooloartistina, myös erilaisia musiikkigenrejä edustavien yhtyeiden ja artistien kanssa muusikkona, säveltäjänä, sovittajana ja tuottajana, sekä Kaustisen kansanmusiikkijuhlien ohjelmatuottajana. Hän on toiminut myös kulttuuritapahtumien tiedottajana ja valokuvaajana.


title: Ville Kangas

text: Kangas polveutuu kaustislaisista musiikkisuvuista kummankin vanhempansa kautta ja esivanhemmat (Wiljami Niittykoski, Aaro Kentala, Markun Joonas) kertovat vahvoista pelimannijuurista. Samasta suvusta on kysymys, kun puhutaan 1970-luvulla kansanmusiikkiin suuresti vaikuttaneista Kankaan pelimanneista tai klassiselta puolelta tutuista Kankaan veljeksistä.


title: Lou Savarese

text: Lou Savarese (s. 14. heinäkuuta 1965) on yhdysvaltalainen nyrkkeilijä Houstonista, Texasista.


title: Lou Savarese

text: Savarese voitti "New Yorkin Golden glowes" - kilpailun kahdesti. Savarese voitti vuonna 1985 superraskaassasarjassa noviisien kilpailut, ja vuonna 1986 Superraskaansarjan avoimet kilpailut. Vuonna 1986 hän voitti muun muassa Alex Stevardin kyseisissä kilpailussa. Vuonna 1987 Savaresen piti kohdata tuleva maailmanmestari - Riddick Bowe, mutta hän oli loukkaantunut eikä voinut nyrkkeillä.


title: Lou Savarese

text: Savarese voitti ensiottelussaan 30. elokuuta 1989 James Smithin (ei entinen MM-mies) neljässä erässä Texasin Galvetonissa. Savaresen ensimmäinen 1. erän tyrmäysvoitto tuli hänen toisesa ottelussaan, jossa hän tyrmäsi Terrence Robertsin maaliskuun 25. päivänä Atlantic Cityssä.


title: Lou Savarese

text: Savarese saavutti kohtalaisen aikaisin urallaan näyttävän 36-0, 30 tyrmäystä sisältävän listan, mutta ne olivat koostuneet lähinnä joukosta tuntemattomia miehiä.


title: Lou Savarese

text: Saavuttaakseen julkisuutta, Savarese haastoi tunnetun nyrkkeilijän, Buster Mathis juniorin. Ottelussa oli panoksena Mathisin NABF-liiton väliaikainen mestaruusvyö. Savarese voitti ottelun tyrmäyksellä 7. erässä.


title: Lou Savarese

text: Seuraava merkittävä Savaresen ottelu oli kaksinkertaista maailmanmestaria, George Foremania, vastaan Atlantic Cityssä. Ottelu oli Savaresen "HBO boxing show"'n televisiodebyytti, ja kamppailu käytiin WBU-liiton tittelistä. Savarese hävisi tuomariäänin täysien erien jälkeen. Vuonna 1998 Savarese voitti James Douglasin tyrmäten tämän ensimmäisessä erässä.


title: Lou Savarese

text: Savarese otteli entistä mestaria Mike Tysonia vastaan 24. heinäkuuta vuonna 2000 Glasgow'ssa, Skotlannissa. Savarese oli kanveesissa jo parinkymmenen sekunnin kuluttua ottelun alkamisesta. Savarese pääsi ylös, ja Tyson tunki jälleen kimppuun. Kamppailun tiimellyksessä Tyson kaatoi hyökätessään tuomari John Coylen kanveesiin kuitenkaan tyrmäämättä tätä. Savarese yritti Tysonin kimppuun, mutta löi tätä vyön alle, ja tuli diskatuksi. Savarese muistetaan myös kamppailustaan Evander Holyfieldiä vastaan vuonna 2007.


title: Libertà!

text: Libertà! on italialaisduo Al Bano & Romina Powerin studioalbumi vuodelta 1987. Levyn avausraita ja nimikappale "Libertà" ("Vapaus") on julkaistu myöhemmin useilla kokoelmilla. Niin ikään sävelmät "Ma il cuore no" ("Mutta sydän sanoo ei"), "Makassar" ja "Quando si ama" ("Kun rakastaa") on julkaistu eräillä kokoelmilla. CD:n kansivihkossa on laulujen alkuperäissanoitukset ja myös niiden käännökset saksaksi. "Libertà!" on julkaistu myös vinyylilevynä.


title: Libertà!

text: "Libertà"-sävelmää ehdotti duolle alun perin Manfred Wodara pariskunnan ollessa Berliinissä kaupungin 750-vuotisjuhlassa kesäkuussa 1987. Sävelmästä julkaistiin uudelleenmiksattu versio vuonna 1990 albumilla "Fotografia di un momento" viittauksena Berliinin muurin murtumiseen. Sävelmällä "Abbi fede" laulaa Romina Powerin ohella pariskunnan vanhin tytär Ylenia Carrisi. "I cigni di Balaka" oli aikoinaan erinäisten plagiointioikeudenkäyntien syynä: Michael Jacksonin laulun "Will You Be There" sanottiin muistuttavan sitä melodialtaan. "Libertà" julkaistiin myös seitsemän tuuman vinyylisinglenä, b-puolella "Incredibile appuntamento" (BABY 2481797). Kappaleesta on tehty myös suomenkielinen versio nimeltään "Haavemaa", sanoittajana Turkka Mali. Sävelmän tulkitsi Marion albumillaan "Nuo silmät" (BBCD 1114) vuonna 1994.


title: Libertà!

text: "Libertà!"-albumilla on otettu etäisyyttä romanttisen rakkauden ympärillä pyörivään "amore mio" -lyriikkaan. "Libertà"-sävelmä kertoo taistelusta yhteiskunnallisen vapauden puolesta. "Ma il cuore no" -sävelmän aiheena on erilaiset yhteiskunnan epäkohdat, kuten saastuminen ("Chi sta inquinando le acque dei fiumi?"), rotuviha ("Chi sta sparando per ragioni di pelle?") ja prostituutio ("Chi ti propone di vendere amore?"). "Le mie radici" käsittelee kriittisesti urbanisoitumista. "Makassar" jatkaa aurinkoisista ja lämpimistä maailmankolkista kertovaa duurivoittoista iskelmäperinnettä. "Abbi fede" on äidin ja tyttären kinastelua. Tytär kysyy: "Ma perché non mi lasci dormire la domenica fin chè mi pare?", äiti vastaa: "Questa casa si deve pulire ed è giusto che devi aiutare." ("Miksen saa nukkua sunnuntaina niin pitkään kuin huvittaa?", "Tämä talo pitää siivota ja sinun pitää auttaa siinä.")


title: Vielä on kesää jäljellä

text: Vielä on kesää jäljellä on Mamba-yhtyeen musiikkikappale, joka äänitettiin ja julkaistiin keväällä 2002. Se oli yksi vuoden soitetuimpia kappaleita radiossa. Kappaleesta tuli suosittu, ja se oli vuoden 2002 kesähitti . Kappale julkaistiin samana vuonna ilmestyneeseen "Meille vai teille" -albumille.


title: Vielä on kesää jäljellä

text: Kappaleen on säveltänyt ja sanoittanut yhtyeen keulakuva Tero Vaara.


title: Vielä on kesää jäljellä

text: Kappaleesta julkaistiin myös musiikkivideo, jossa viitattiin 1970-lukulaiseen tyyliin niin visuaalisesti kuin musikaalisestikin.


title: Vincerai

text: Vincerai on lauluduo Al Bano & Romina Powerin kokoelma-albumi vuodelta 1992. Se sisältää kaksitoista uudelleenmiksattua sävelmää lähinnä 1980-luvulta.


title: Vincerai

text: "We'll live it all again" on englannin- ja italiankielinen versio laulusta "E fu subito amore". Laulusta on tehty myös suomenkielinen versio "Sen eläisin uudelleen", jonka ovat tulkinneet duo-esityksenä muun muassa Anita Hirvonen ja Keijo Paananen. "Il poetan" teemana on 1200-–1300-luvuilla elänyt turkkilainen runoilija Yunus Emre. "Caro Gesù" -laulun teemana taasen on joulun ja uudenvuoden aika. "Tu soltanto tu" ja "Che angelo sei" on julkaistu niin ikään lukuisilla muilla kokoelmilla. Nimikappale "Vincerai" julkaistiin myös vinyylisinglenä (WEA 9031-75622-7) toisella puolellaan "We'll live it all again". Kappale on mukana myös kahdentoista tuuman vinyylilevynä julkaistulla maxisinglellä "DJ Maxi Single 91". "Vincerai"-CD:n kaksitoistasivuinen kansivihko sisältää laulujen sanat.


title: Fraktuura

text: Fraktuura () on kirjasinten ryhmä, joka kuuluu goottilaisiin kirjaintyyppeihin. Nimi tulee latinan sanasta "fractus" ’murtunut’ – sileämuotoisiin antiikvakirjaintyyppeihin verrattuna fraktuurakirjaimet ovat ulkonäöltään kulmikkaita. Termiä ”fraktuura” käytetään yleisessä kielenkäytössä joskus kaikista goottilaisista kirjasimista, vaikka todellisuudessa se on vain niiden yksi tyyppi. Fraktuura on antiikvaa helpompi kirjoitustapa käytettäessä teräskärkistä täytekynää.


title: Fraktuura

text: Fraktuura oli yleinen kirjasinlaji kirjojen ja sanomalehtien painamiseen Pohjois-Euroopassa 1500-luvulta lähtien, varsinkin Saksan, Itävallan ja Sveitsin alueella, ja Saksan kautta kirjaimet levisivät myös laajaan käyttöön Pohjoismaihin, samaan aikaan kuin Etelä- ja Länsi-Eurooppa ja Anglosaksiset alueet käyttivät yleisesti antiikvakirjaimia. Kuuluisia fraktuuralla painettuja teoksia olivat muiden muassa Martti Lutherin teokset. Saksan, Itävallan ja Sveitsin alueella erilaisia fraktuurakirjasimia käytettiin erittäin yleisesti vielä ennen toista maailmansotaa, ja siirtymistä antiikvakirjasinlajeihin vastustettiin yleisesti.


title: Fraktuura

text: Kansallissosialistisessa Saksassa fraktuuran lajia, varsinkin vuonna 1842 julkaistua "Fette Fraktur" -kirjasintyyppiä käytettiin kolmannen valtakunnan kirjoissa ja sanomalehdissä. Vuonna 1941 Martin Bormann antoi Führerin nimissä julkilausuman, jonka mukaan ”saksalaista kirjoitusta” oli uuden tulkinnan mukaan pidettävä alkuperältään juutalaisena ("Schwabacher Judenlettern"), ja siten ”arkikirjoituksessa” oli siirryttävä antiikvan käyttöön. Jopa sodan jälkeenkin yritettiin Saksassa palata takaisin fraktuurakirjaimiin, mutta fraktuura jäi muiden Saksan jälleenrakennuksen uudistuksien mukana pois muodista ja antiikva- ja groteskikirjasimet valtasivat alaa.


title: Fraktuura

text: Luterilaisuuden myötä Suomeen levinnyt fraktuura oli yleinen kirjain painojulkaisuissa 1900-luvun alkuun asti. Kirjaintyypin käytöstä alettiin tosin väitellä 1850-luvulta alkaen. Lukeneistolle tarkoitetut tekstit ladottiin antiikvalla, jota sanottiin latinalaisiksi kirjaimiksi. Laajoille kansankerroksille tarkoitetut julkaisut, kuten myös sanomalehdet, ladottiin ”suomalaisilla puustaaveilla” eli fraktuuralla.


title: Fraktuura

text: Esimerkiksi J. V. Snellman huomautti kirjeessä Helsingin yliopiston suomen kielen lehtorille ja "Suomalainen-lehden" päätoimittajalle K. A. Gottlundille, että useimmat kansanihmiset osasivat lukea vain fraktuuraa, sillä "Raamattu" ja kaikki kansankirjallisuus oli kautta aikojen ladottu tuolla kirjaintyylillä. Rinnakkain suomen- ja ruotsinkielistä aineistoa sisältävissä lehdissä suomenkieliset uutiset ja ilmoitukset ladottiin fraktuuralla ja ruotsinkieliset antiikvalla.


title: Fraktuura

text: Vuonna 1912 julkaistiin "Raamatun" taskukokoinen painos antiikvalla. Tätä on pidetty eräänä käännekohtana fraktuuran ja antiikvan välisessä taistelussa. 1920-luvulla antiikvaan siirryttiin myös perhe- ja vihkiraamatuissa. Antiikvaan siirryttiin Suomessa pääosin 1920-luvun loppuun mennessä, vaikka jotkin lehdet käyttivät fraktuurakirjaimia vielä 1940-luvulla.


title: Fraktuura

text: Nykyisin fraktuuraa käytetään muun muassa joidenkin sanomalehtien, kuten "Turun Sanomien" tai "The New York Timesin" logoissa.


title: Hippocampus (täsmennyssivu)

text: Hippocampus voi tarkoittaa seuraavia asioita:


title: Neurohormoni

text: Neurohormonit ovat hormoneja, jotka erittyvät hermosolujen hermopäätteistä verenkiertoon. Neurohormonit toimivat täysin samalla tavalla kuin muutkin hormonit, mutta ne eroavat klassisista hormoneista erittymispaikkansa vuoksi. Esimerkiksi hypotalamuksen erittämät liberiinit, statiinit, ADH ja oksitosiini ovat neurohormoneja.


title: Neljäs tie

text: Neljäs tie on G. I. Gurdjieffin opetuksiin pohjautuva henkisen kehittämisen järjestelmä, joka korostaa yksilön itsetietoisuuden herättämistä mekaanisesta ja unenkaltaisesta olotilasta. Yhdistämällä kolme tunnettua, erillistä oppisuuntaa, jotka korostavat joko kehon, järjen tai tunteiden yksipuolista kehittämistä, Gurdjieff kehotti työskentelemään kaikkien näiden kolmen eri alueen parissa samanaikaisesti. Näin voidaan saada aikaan harmoninen kehitys.


title: Neljäs tie

text: Vaikka Gurdjieff ei itse pannut suurta painoa Neljäs tie -termille eikä koskaan käyttänyt sitä kirjoituksissaan, hänen oppilaansa Pjotr Demjanovitš Uspenski teki tämän ilmaisun ja sen merkityksen keskeiseksi omissa, Gurdjieffin ideoihin liittyvissä kirjoissa sekä antamassaan opetuksessa..


title: Neljäs tie

text: Uspenskin kuoleman jälkeen hänen oppilaansa julkaisivat "Neljäs tie" -nimisen kirjan, joka perustui Uspenskin luentoihin. Uspenskin pääteos Gurdjieffin opetuksesta on kuitenkin "Sirpaleita tuntemattomasta opetuksesta" (In Search of the Miraculous: Fragments of an Unknown Teaching), jolle Gurdjieff itse antoi hyväksyntänsä.


title: Neljäs tie

text: Gurdjieff kutsui eräässä yhteydessä opetustaan nimellä 'Haida jooga' ja 'ripeä jooga'. Hänen opetuksestaan käytetään myös nimiä Suuri Työ, Gurdjieff Työ, Työ itsen suhteen tai yksinkertaisesti Työ.


title: Neljäs tie

text: G. I. Gurdjieff jaotteli olemassa olevat ja yleisesti tunnetuimmat ihmisen mahdollisen sielullisen kehittämisen tiet kolmeen ryhmään. Gurdjieff sanoi, että hänen tiensä on nokkelan ihmisen tie. Se on nopeampi kuin kolme muuta tietä, joissa kussakin keskitytään työhön vain yhden keskuksen kanssa. Neljännellä tiellä keskitytään samanaikaisesti työhön kaikkien kolmen keskuksen kanssa. Neljättä tietä seurattaessa voi pysyä tavallisissa elämänolosuhteissa ja jatkaa normaalia työtä säilyttäen entiset ihmissuhteet ilman, että mistään pitää erityisesti kieltäytyä tai luopua, neljäs tie ei vaadi kaiken maallisen hylkäämistä.


title: Neljäs tie

text: Tämä tie edellyttää tiettyjä opettajan säätelemiä olosuhteita, mutta sillä ei vaadita niiden sokeata hyväksyntää. Neljäs tie eroaa muista teistä siinä, että sen perusvaatimus on ymmärtäminen. Ihmisen ei tule tehdä mitään mitä hän ei ymmärrä paitsi silloin, kun on kyse kokeilemisesta opettajan tarkkailun ja johdon alaisena. Mitä enemmän ihminen ymmärtää tekojaan, sitä suuremmat ovat tulokset hänen ponnisteluistaan. Työn tulokset vastaavat työn tietoisuuden astetta.


title: Neljäs tie

text: Neljännellä tiellä voidaan käyttää hyväksi tiettyä tietoa, joka ei ole saatavilla fakiirin, munkin ja joogin teillä. Tämä tieto mahdollistaa työskentelyn kolmessa suunnassa samanaikaisesti. Monet rinnakkaiset fyysiset, älylliset ja tunteisiin liittyvät harjoitukset palvelevat tätä tarkoitusta. Työ voidaan myös yksilöidä jokaiselle henkilölle - tie luopuu paljosta sellaisesta mikä on tarpeetonta ja mikä on yksinkertaisesti vain säilytetty perinteenä muissa teissä.


title: Neljäs tie

text: Perusero kolmen muun tien ja neljännen tien välillä muodostuu sitä tosiasiasta, että ensiksi mainitut ovat sidoksissa pysyviin muotoihin, jotka ovat olleet olemassa pitkiä historiallisia aikoja melkein muuttumattomina. Kyseisten instituutioiden pohjana on uskonto, esimerkiksi joogikoulut eroavat ulkonaisesti hyvin vähän uskonnollisista kouluista. Neljännellä tiellä ei vaadita minkäänlaista 'uskoa', vaan ihmisen tulee itse vakuuttua totuudesta, joka sisältyy hänelle kerrottuun. Ennen sitä hänen ei tule tehdä mitään. Kolme perinteistä tietä ovat pysyviä teitä. Neljäs tie ei ole koskaan pysyvä tie. Sillä ei ole mitään määrättyä muotoa eikä siihen liity mitään instituutiota. Neljäs tie ilmaantuu ja katoaa omien tiettyjen lakiensa mukaisesti.


title: Neljäs tie

text: Neljättä tietä ei ole koskaan ilman Työtä, jolla on määrätty merkitys. Neljäs tie on olemassa aina liittyen jonkin tehtävän suorittamiseen. Kun tämä työ on tehty, eli kun ennakolta asetettu päämäärä on saavutettu, tie katoaa. Se jatkaa muotoaan ehkä toisessa paikassa ja toisessa muodossa. Neljännen tien koulut ovat olemassa työtä varten, jolla on tietty tarkoitus. Ne eivät koskaan ole erillisinä, kuten kasvatusta ja opetusta antavat koulut.


title: Neljäs tie

text: Tämä tie ei kuitenkaan ole kaikille. Gurdjieffin mukaan niin kutsuttu 'salainen tieto' hänen muuntumissysteemistään ei ole 'kätkettyä', suurin osa ihmisistä ei vain yksinkertaisesti sanottuna ole kiinnostunut siitä. Gurdjieff viittasi niihin henkilöihin jotka ovat kykeneviä vastaanottamaan Työn sanoin: "five of twenty of twenty" - eli vain kaksikymmentä prosenttia kaikista ihmisistä pohtii korkeampia todellisuuksia, vain kaksikymmentä prosenttia näistä pohtijoista päättää koskaan tehdä asialle mitään ja vain viisi prosenttia heistä pääsee koskaan mihinkään, tai ehkäpä vain yksi viidestäsadasta.


title: Neljäs tie

text: Erityisesti mainittava seikka Gurdjieffin opetuksessa on eri aiheiden yhteensopivuus ja niiden kytkeytyminen toisiinsa. Gurdjieff sanoikin, että opiskelemalla yhtä asiaa ihminen samanaikaisesti opiskelee monia muita aiheita.


title: Neljäs tie

text:
Gurdjieff viittasi opetuksessaan ns. valhekouluihin, joissa opettaja:Uspenski viittaa Gurdjieffin sanoneen, että nämä opettajat eivät auta mihinkään ja saattavat ainoastaan antaa oppilaalle sellaisen tunteen, kuin he olisivat menossa johonkin suuntaan.
Gurdjieff huomautti myös, että on paljon ihmisiä, jotka uskovat seuraavansa hänen opetustaan, mutta tosiassa he keskittyvät vain yhteen tai muutamaan puoleen opetuksesta ja tästä syystä niittävät ainoastaan kielteisiä tai vääriä tuloksia.


title: Gracious

text: Gracious (myös "Gracious!") oli brittiläinen progressiivista rockia soittava yhtye.


title: Gracious

text: Yhtyeen perustivat 1960-luvun puolivälissä Esherissä, Englannissa kitaristi Alan Cowderoy ja rumpali-laulaja Paul "Sandy" Davis. Cowderoy ja Davis opiskelivat katolisessa koulussa ja perustivat yhtyeen aluksi nimellä "Satan's Disciples" ("Saatanan opetuslapset"). Yhtye soitti aikansa pop-hittejä. Muutamien jäsenvaihdosten jälkeen yhtyeeseen liittyi pianisti Martin Kitcat sekä rumpali Robert Lipson Davisin keskityttyä laulamiseen. Alkuperäisen basistin Mark Lairdin lähdettyä yhtyeestä sen managerina toiminut Tim Wheatley liittyi basistiksi. Näihin aikoihin yhtye alkoi käyttää nimeä "Gracious". Yhtyeessä oli lyhyen ajan myös kuudes jäsen, stemmalaulajana ja lyömäsoittajana toiminut Keith Ireland.


title: Gracious

text: Gracious teki lyhyen Saksan kiertueen 1968 nauhoittaen samaan aikaan ensimmäisen julkaisemattomaksi jääneen konseptialbumin. Levyn materiaalin tekivät Kitcat ja Davis (kuten myöhemmilläkin levyillä). Levyllä yhtyeen ilmaisu oli muuttunut pop-musiikista progressiiviseen rockiin. Näihin aikoihin Kitcat alkoi soittaa pianon lisäksi mellotronia, joka vaikutti yhtyeen soundiin vahvasti. 1969 yhtye levytti ensimmäisen singlensä "Beautiful / What a Lovely Rain" tuottaja Tim Ricen kanssa Polydor Recordsille.


title: Gracious

text: Vertigo Records kiinnostui yhtyeestä singlen perusteella ja yhtye julkaisi 1970 Vertigon kautta albumin "Gracious!". Albumilla tuottajana toimi Hugh Murphy. Levyn yhteydessä nauhoitettiin single "Once on a Windy Day / Fuge in ’D’ Minor", jonka B-puoli on levyllä. Levy ei kuitenkaan myynyt kovin hyvin. Yhtye nauhoitti vielä toisen albumin Vertigolle, mutta Vertigo ei julkaissut sitä. Taloudellisten vaikeuksien vuoksi yhtye alkoi hajota. Aluksi yhtyeestä lähti Lipson ja myöhemmin Kitcat. Yhtye teki vielä kesällä 1971 kiertueen Saksassa Chris Braynen toimiessa rumpalina ja Davisin soittaessa mellotronia laulamisen oheessa, mutta hajosi pian kiertueen jälkeen. Yhtyeen toinen levy julkaistiin yhtyeen jo hajottua Philipsin halpamerkin kautta nimellä "This Is ... Gracious!!" vuonna 1972. Yhtyeen hajoamisen jälkeen Wheatley soitti Taggett -nimisessä yhtyeessä. Davis teki 1970-luvulla kaksi soololevyä, joista toisella soittaa myös Cowderoy. Lisäksi hän esiintyi Jesus Christ Superstar -levyllä apostoli Pietarin roolissa.


title: Gracious

text: 1990-luvulla yhtye teki re-unionin albumin, joskin aiemmista jäsenistä mukana oli ainoastaan Wheatley ja Lipson sekä Cowderoy yhdellä albumin raidalla. Levyllä kosketinsoittajana ja säveltäjänä toimii Sev Lewkowicz sekä kitaristina Stuart Turner.


title: Antti-Jussi Annila

text: Antti-Jussi Annila (s. 8. tammikuuta 1977 Helsinki) on suomalainen elokuvaohjaaja, joka on toiminut myös käsikirjoittajana ja näyttelijänä. Hän on tullut erityisen tunnetuksi omaperäisillä ja ennakkoluulottomilla aihevalinnoillaan ja kerännyt elokuvillaan mainetta ulkomaita myöten.


title: Antti-Jussi Annila

text: Annilan ensimmäinen pitkä elokuva oli vuonna 2006 ilmestynyt, suomalaista Kalevala-mytologiaa ja kiinalaista wuxiaa yhdistelevä romanttinen kungfu-elokuva "Jadesoturi". Elokuvan pääosissa nähtiin Annilan vakiokasvoksi muodostunut Tommi Eronen, kiinalainen tähtinäyttelijä Zhang Jingchu, suomalainen näyttelijäveteraani Markku Peltola ja ensimmäisen elokuvaroolinsa tehnyt Krista Kosonen. Elokuva herätti kotimaassaan huomiota erikoisen aihevalintansa vuoksi ja kiinnosti katsojia myös Kiinassa. "Jadesoturista" tulikin ensimmäinen suomalainen elokuva, joka on päässyt Kiinassa valkokankaille. Elokuva ei saanut kriitikoilta eikä katsojilta yksinomaisen myönteistä palautetta, mutta taitava toteutus keräsi paljon kehuja – erityisesti elokuvaa kiiteltiin kauniista visuaalisesta ilmeestä. Elokuva voitti kaksi Jussi-palkintoa vuoden 2007 Jussi-gaalassa.


title: Antti-Jussi Annila

text: Annila paljasti myöhemmin olevansa hieman pettynyt "Jadesoturiin"; hänen mukaansa liiallinen suunnittelu teki elokuvasta hengettömän. Osin sen vuoksi ohjaaja koki myönteisesti seuraavan elokuvansa, vuonna 2008 valmistuneen kauhuelokuvan "Saunan" valmistumista jouduttaneen kiireen, joka hänen mukaansa tuo elokuvaan enemmän elävyyttä. "Sauna" ei ole tavanomainen kauhuelokuva edes kansainvälisessä katsannossa, vaan se on luonteeltaan pohdiskeleva ja mystinen elokuva synneistä ja anteeksiannosta.


title: Antti-Jussi Annila

text: Annilan ohjaama elokuva "Ikitie" sai ensi-iltansa 15. syyskuuta 2017. Elokuva perustuu Antti Tuurin romaaniin, sen tuottaja oli Ilkka Matila, ja pääosassa on Tommi Korpela. Elokuva oli osa Suomi 100 -juhlavuoden ohjelmaa. "Ikitielle" myönnettiin vuonna 2018 Anjalankosken elokuvapalkinto sekä parhaan elokuvan Jussi-palkinto, ja Annilalle myönnettiin elokuvasta parhaan ohjauksen Jussi-palkinto.


title: Jouko Järvinen

text: Jouko Järvinen (s. 20. huhtikuuta 1987) on suomalainen kilpauransa päättänyt koripalloilija.


title: Jouko Järvinen

text: Järvinen siirtyi Tapiolan Honkaan kaudeksi 2012–2013 pelattuaan urallaan tätä ennen Korisliigaa Lappeenrannan NMKY:ssä ja Kouvoissa sekä vaihto-oppilasvuotenaan Saksan neljänneksi korkeimmalla sarjatasolla PSK Gequosissa. Pituudeltaan 192-senttisen Järvisen kasvattajaseura on Peli-Karhut. Järvinen pelasi 25 nuorten maaottelua. Niissä pisteitä kertyi 176.


title: Jouko Järvinen

text: Pääsarjauransa Järvinen aloitti kaudella 2006–07 Kouvojen joukkueessa. Kaudeksi 2007–08 hän siirtyi Lappeenrannan NMKY:n joukkueeseen. Kauden aikana Järvinen oli joukkueensa mukana voittamassa Suomen cupia sekä SM-pronssia.


title: Jouko Järvinen

text: Vuosina 2013–2015 Järvinen edusti Helsinki Seagullsia, minkä jälkeen hän pelasi yhden kauden Hongassa M1DB:tä. Heinäkuussa 2016 hän teki sopimuksen Espoo Unitedin kanssa. EU nousi Korisliigaan jossa pelasi kauden 2017–2018. Järvinen lopetti kilpauransa kauden päätyttyä.


title: Sergio García de la Fuente

text: Sergio García de la Fuente (s. 9. kesäkuuta 1983 Barcelona, Barcelonan maakunta, Espanja) on espanjalainen jalkapalloilija. Hän pelaa hyökkääjänä barcelonalaisseura Espanyolissa.


title: Sergio García de la Fuente

text: García on Barcelonan kasvatti. Hän teki ensiesiintymisensä seuran edustusjoukkueessa lokakuussa 2002 Mestarien liigan ottelussa Club Bruggea vastaan. Espanjan pääsarjassa Primera Divisiónissa hän debytoi kauden 2003–2004 toisella kierroksella Sevillaa vastaan. Kokonaisuudessaan esiintymiset seuran edustusjoukkueessa jäivät kuitenkin vähäiseksi, ja suurimman osan ajasta García pelasi seuran B-joukkueessa Espanjan kolmanneksi korkeimmalla sarjatasolla Segunda División B:ssä.


title: Sergio García de la Fuente

text: Kaudeksi 2004–2005 García lainattiin valencialaiseen Levanteen, jossa hän oli runkopelaaja koko kauden ajan ja seitsemällä maalillaan joukkueen paras maalintekijä. Joukkue sijoittui kuitenkin sarjan kolmanneksi viimeiseksi ja putosi Segunda Divisióniin. Ennen kautta 2005–2006 García siirtyi Real Zaragozaan, jossa hän niin ikään vakiinnutti paikkansa. Zaragozassa hän pelasi hyökkäyksessä argentiinalaisen Diego Militon kanssa ja kaudella 2007–2008 enimmäkseen oikean laitalinkin paikalla brasilialaisen Ricardo Oliveiran liityttyä joukkueeseen.


title: Sergio García de la Fuente

text: Elokuussa 2008 García siirtyi Real Betisin joukkueeseen noin 10 miljoonan euron siirtosummalla. Hän pelasi joukkueessa kahden kauden ajan, joista jälkimmäisen maan toiseksi korkeammalla sarjatasolla Segunda Divisiónissa. Otteluita kausien aikana kertyi yhteensä 62 ja niissä syntyi 21 maalia.


title: Sergio García de la Fuente

text: 16. elokuuta 2010 hän siirtyi viisivuotisella sopimuksella kotikaupunkinsa Espanyoliin. Hänestä maksettiin 1,8 miljoonan euron siirtokorvaus.


title: Sergio García de la Fuente

text: Luis Aragonés valitsi Garcían Espanjan maajoukkueen kokoonpanoon kesän 2008 EM-kilpailuihin, jossa Espanja voitti mestaruuden. Ensiesiintymisensä maajoukkueessa hän teki kilpailuihin valmistavassa harjoitusottelussa Perua vastaan 31. toukokuuta 2008.


title: Sergio García de la Fuente

text: Aikaisemmin García on edustanut Espanjaa useissa nuorisoikäluokissa. Vuonna 2002 hän kuului alle 19-vuotiaiden Euroopan-mestaruuden voittaneeseen joukkueeseen. Vuotta myöhemmin hän pelasi nuorten MM-kilpailuissa, jossa Espanja hävisi loppuottelussa Brasilialle. Hän on myös pelannut muutamia otteluita epävirallisessa Katalonian maajoukkueessa.


title: Bartın

text: Bartın on kaupunki Turkin pohjoisosassa lähellä Mustanmeren rannikkoa. Se on Bartınin maakunnan pääkaupunki. Kaupungissa on arviolta 63 253 asukasta (vuonna 2014).


title: Piotr Kędzia

text: Piotr Kędzia (s. 6. kesäkuuta 1984 Zgierz) on puolalainen pikajuoksija, päämatkanaan 400 metriä.


title: Piotr Kędzia

text: Kędzia saavutti Debrecenin alle 18-vuotiaiden MM-kisoista 2001 hopeaa 400 metrillä ajalla 47,12 maanmiehensä Karol Grzegorczykin jälkeen. Juniorien Euroopan-mestaruuskilpailuissa 2003 Tampereella hän saavutti pronssia ajalla 46,69. Izmirin universiadeissa vuonna 2005 hän sijoittui seitsemänneksi ajalla 46,89. Seuraavan vuoden Göteborgin EM-kilpailuissa Kędzia juoksi Puolan pronssia voittaneessa 4 x 400 metrin viestikvartetissa.


title: Britannian jääkiekkomaajoukkue

text: Britannian jääkiekkomaajoukkue edustaa Britanniaa miesten jääkiekossa. Joukkuetta hallinnoi Britannian jääkiekkoliitto Ice Hockey UK.


title: Britannian jääkiekkomaajoukkue

text: Joukkue saavutti useita olympia-, MM- ja EM-mitaleita 1900-luvun alkuvuosikymmeninä. Suurin osa joukkueen pelaajista olympia-, maailmanmestaruus- ja Euroopan-mestaruuskisojen menestysvuosina oli saanut kiekko-oppinsa Kanadassa. Vuosien saatossa edustusjoukkue on pelannut maaotteluja erilaisilla virallisilla nimillä: Englannin että Ison-Britannian nimissä. Myös Skotlannilla on ollut maajoukkue, ja se on onnistunut voittamaan Kanadankin (1948).


title: Britannian jääkiekkomaajoukkue

text: Britannian maajoukkue on ainoa nykyisin pelaava maajoukkue, jota Suomi ei ole koskaan onnistunut voittamaan, viimeisin kohtaaminen on tosin vuodelta 1962. Suomi on pelannut Britanniaa vastaan kahdesti häviten molemmat ottelut luvuin 3–6 (1951) ja 5–7 (1962).


title: Britannian jääkiekkomaajoukkue

text: Britannia oli ensimmäinen maa, joka voitti kolmoismestaruuden: olympiakultaa, maailmanmestaruuden ja Euroopan-mestaruuden samana vuonna. Tämä tapahtui vuoden 1936 olympiaturnauksessa, jonka yhteydessä ratkaistiin myös muut mestaruudet. Myöhemmin vastaavaan on pystynyt vain Neuvostoliitto vuosina 1956, 1964 ja 1968.


title: Britannian jääkiekkomaajoukkue

text: Viime vuosikymmenet joukkue on pääosin pelannut MM-kilpailuiden 1. divisioonassa. Edellisen kerran se pelasi A-sarjassa MM-kisoissa 1994, ja tuota ennen vuonna 1962. Sen jälkeen lähimpänä sarjanousua A-sarjaan maa on ollut vuonna 1999, kun se sijoittui samana vuonna B-sarjassa toiseksi ja pääsi osallistumaan erilliseen karsintaturnaukseen. Tuolloin joukkue kuitenkin pelasi kolme tasapeliä neljän joukkueen yksinkertaisessa sarjassa. Viimein vuoden 2018 1. divisioonan A-sarjan kisoissa Iso-Britannia nousi altavastaajan asemasta ylimmälle sarjatasolle A-sarjaan vuoden 2019 kisoihin. Kamppailu noususta oli äärimmäisen tiukka, sillä ennen viimeisen kierroksen otteluita viidellä joukkueella kuudesta oli mahdollisuus nousuun. Iso-Britannia tarvitsi ennen viimeistä kierrosta yhden pisteen noustakseen, eli sille riitti, että sen viimeinen ottelu etenee jatkoajalle. Iso-Britannia oli koko ottelun ajan takaa-ajoasemassa, mutta tasoitti ottelun 16 sekuntia ennen varsinaisen peliajan loppumista, minkä johdosta ottelun ratkaisu siirtyi sinänsä merkityksettömälle jatkoajalle ja lopulta voittomaalikilpailuun, jonka joukkue voittikin.


title: Heikki Seppälä

text: Heikki Kauno Seppälä (31. elokuuta 1903 Orimattila – 1980) oli suomalainen kirjailija.


title: Lennart Hoffrén

text: Toivo Ensio Lennart Hoffrén (5. syyskuuta 1919 Kuopion maalaiskunta – 11. toukokuuta 1976 Kajaani) oli suomalainen kirjailija. Hän kirjoitti myös nimimerkeillä "Leni", "Leni Hoffrén" ja "Leni Hoff".


title: Lennart Hoffrén

text: Hoffren suomensi australialaisen kirjailijanimimerkin Robert Dudgeonin kioskikirjoja ja todennäköisesti myös kirjoitti osan sillä nimimerkillä julkaistuista suomenkielisistä julkaisuista, joiden päähenkilö on Max Strong.


title: Lennart Hoffrén

text: Hoffrénin vanhemmat olivat konemestari Erkki Armas Hoffren ja Selma Tiirikainen. Hän oli vuoteen 1968 saakka naimisissa Martta Viherpuun kanssa.Robert Dudgeonin Max Strong -sarjan suomennoksia:


title: Perun vaakuna

text: Perun vaakuna on Perun tasavallan käyttämä kansallinen tunnus. Vaakunan vasemmassa yläkulmassa on vikunja symboloiden maan faunaa ja oikeassa yläkulmassa cinchonapuu symboloiden maan floraa. Vaakunan alalaidassa on runsaudensarvi, joka symboloi maan mineraalirikkauksia. Vaakunan yllä on tammenlehtiseppele.


title: Pekka Mikkonen

text: Pekka Mikkonen on Don Johnson Big Bandin saksofonisti ja huilisti.


title: Pekka Mikkonen

text: Aloitti huilunsoitolla 8-vuotiaana kotikaupunkinsa Porvoon musiikkiopistossa. Kävi tuolloin musiikkiluokkaa, ja soitti myös muutamassa kamarimusiikkiyhtyeessä ja suoritti eri perustutkintoja. Yläasteiässä kyllästyttyään klassiseen huiluun vaihtoi tenorisaksofoniin. Tuona aikana soitti mm. paikallisessa junior big bandissä ja hyvien kavereidensa kanssa perustetussa jazz-kvartetissa nimeltä Swing & Komppi Bois.


title: Pekka Mikkonen

text: Nykyisin Mikkonen soittaa Don Johnson Big Bandissa huilua ja saksofonia.


title: Vitalin peitelause

text: Reaalianalyysissä Vitalin peitelause on tärkeä Vitalin peitettä koskeva tulos. Olkoon formula_1 ja formula_2 formula_3:n suljettu Vitalin peite. Tällöin on olemassa numeroituva osaperhe formula_4 erillisiä kuulia siten, että formula_5. Tässä formula_6 tarkoittaa Lebesguen mittaa.


title: Ragga metal

text: Raggametal on metallimusiikin alalaji. Tyylissä metallimusiikkiin on yhdistetty jamaikalaisia soundeja.


title: Ragga metal

text: Usein raggametalissa on reggaetyyliä edustava laulaja. Raggametalin kärkinimiin kuuluvat mm. Skindred ja Anthirium.


title: Yalova

text: Yalova on kaupunki Luoteis-Turkissa Marmaranmeren itärannalla. Se on Yalovan maakunnan pääkaupunki. Kaupungin asukasluku on 112 183 asukasta.


title: Nihoanpalila

text: Nihoanpalila ("Telespiza ultima") on äärimmäisen uhanalainen Havaijilla Nihoan saarella elävä varpuslintu.


title: Nihoanpalila

text: Kooltaan nihoanpalila on noin 17 senttimetriä pitkä. Koiraan pää ja rinta ovat keltaiset. Vatsa on valkoinen. Selkä koiraalla on keltaisen ja harmaan kirjava. Naaraan ja nuoren nihoanpalilan väritys ei ole yhtä kirkas kuin koiraan. Lajin laulu on monimutkainen ja eläväinen liverrys.


title: Nihoanpalila

text: Nihoanpalilan elinympäristöä ovat pensaikot ja ruohomaat. Ravintonaan linnut käyttävät hyönteisiä, siemeniä ja kukkia. Pesän laji tekee kivikkoon. Nihaonpalilakannan kooksi arvioidaan noin 3 180 yksilöä. Suurimmat lajiin kohdistuvat uhkat ovat saarelle levinneiden vieraiden lajien kantamat taudit sekä hurrikaanit ja ruohikkopalot.


title: Robert Dudgeon

text: Robert Dudgeon on australialainen kirjailijanimimerkki, jota ovat käyttäneet useat kirjoittajat, joista Suomessa tunnetaan Frank S. Greenop ja Lennart Hoffrén, joka on myös suomentanut kioskikirjallisuuteen luettavia Greenopin kirjoja.


Kazahstanin sosialistisen neuvostotasavallan vaakunan otti käyttöön Kazahstanin sosialistisen neuvostotasavallan hallitus 26. maaliskuuta 1937. Vaakuna pohjautuu Neuvostoliiton vaakunasta ja siinä on tyypilliset kommunismin tunnukset; sirppi ja vasara ja punainen tähti. Vaakunassa lukee ""Kaikkien maiden proletariaatit, liittykää yhteen!"" kazakin, Барлық елдеpдің пролетарлары, бірігіңдер!, ja venäjän kielellä, Пролетарии всех стран, соединяйтесь!.


title: Kazahstanin sosialistisen neuvostotasavallan vaakuna

text: Neuvostoliiton romahdettua ja Kazakstanin itsenäistyttyä se luopui kommunistisesta vaakunasta.


title: Christian Horner

text: Christian Edward Johnston Horner, OBE (s. 16. marraskuuta 1973 Royal Leamington Spa, Englanti, Yhdistynyt kuningaskunta) on brittiläinen entinen kilpakuljettaja ja Red Bullin Formula 1 -tallin tallipäällikkö.


title: Christian Horner

text:
Horner kilpaili urallaan muun muassa Britannian F3 -sarjassa ja F3000-sarjassa. Hän on perustanut myös nykyään GP2-sarjassa kilpailevan Arden-tallin ja toimii edelleen sen tallipäällikkönä. Kun Red Bull osti Jaguarin F1-tallin vuonna 2005 ja nimesi sen uudelleen Red Bull Racingiksi, Christian Horner nousi uuden tallin tallipäälliköksi poikkeuksellisen nuorena. Hän oli tuolloin vain 31-vuotias, 17 vuotta nuorempi kuin seuraavaksi nuorin tallipäällikkö, British American Racingin eli BAR:n 48-vuotias Nick Fry.
Vuonna 2013 Hornerille myönnettiin Brittiläisen imperiumin ritarikunnan upseerin arvo moottoriurheilun parissa tekemästään työstä.


title: Pitkäkirkko

text: Pitkäkirkko on pohjakaavaltaan suorakaiteen muotoinen kirkko, jonka pidemmät sivut ovat usein itä-länsisuuntaisia. Pitkäkirkkoja ovat esimerkiksi basilika ja hallikirkko. Pitkäkirkon vastakohtana voidaan pitää keskeiskirkkoa ja ristikirkkoa. Lounaissuomalaisen pitkäkirkkotyypin kehitti Antti Piimänen.


title: Lika

text: Lika on johonkin tarttunutta tai kerääntynyttä epäpuhtaaksi tekevää ainetta. Lika alentaa pinnan käyttöarvoa, ulkonäköä, laatua, turvallisuutta ja hygieenisyyttä.


title: Lika

text: Tunnettu ja paljon siteerattu lian määritelmä on antropologi Mary Douglasin kirjasta "Puhtaus ja vaara", jossa hän sanoo sitä alun perin lordi Chesterfieldin lausahdukseksi: ”Lika on materiaa väärässä paikassa.”


title: Lika

text: Likaa syntyy arkielämän seurauksena. Meistä jokaisesta irtoaa vaatepölyä, hilsettä, hiuksia, karvoja ja ihon rasvoja. Tuuletuksen ja ilmastoinnin mukana tulee pakokaasuja, teollisuuden päästöjä, kasvien ja hyönteisten osia.


title: Lika

text: Lika voidaan ryhmitellä esimerkiksi seuraaviin ryhmiin: koostumus, olomuoto, sähköisyys, kiinnittymistapa, liukoisuus, haitallisuus pinnoille, ihmisille tai tilan toiminnalle.


title: Lika

text: Liukoisuus tarkoittaa veteen liukenevaa likaa ja liukenematonta likaa. Liukenematonta likaa on hiukkaslika, erilaiset rasvat, vaikeat tahrat, pieneliöt (homeet, bakteerit ym.).


title: Lika

text: Sähköistyvä lika voi kiinnittyä pintaan, jos pinnalla on vastakkainen sähköinen varaus.


title: Lika

text: Tilan käyttötarkoitus määrää, millaista likaa pinnoilla saa olla ja kuinka paljon. Joissakin tiloissa näkymättömänkin lian poistaminen on välttämätöntä, esimerkiksi sairaaloissa, elektroniikka- ja elintarviketeollisuudessa. Liasta ei saa olla haittaa laitoksen toiminnalle.


title: Christopher Sandford

text: Christopher Sandford on yhdysvaltalainen kirjailija ja journalisti. Hän on kirjoittanut muun muassa Mick Jaggerin, Kurt Cobainin ja Eric Claptonin elämäkerrat .


title: Tokat

text: Tokat on kaupunki Turkissa. Se on Tokatin maakunnan pääkaupunki. Kaupungin asukasluku on 113 100 (2000).


title: Tokat

text: Kaupungin huomattavin rakennus on ottomaanien aikainen kaupungin muuri 28 torneineen. Gariplerin moskeija 1100-luvulta ja Ali Passan moskeija 1500-luvulta ovat huomionarvoisia myös matkailukohteina. Alun perin uskonnolliseksi oppilaitokseksi vuonna 1270 rakennettu Gök Medrese on arvokas nykyään arkeologisena museona toimiva rakennus. Kaksikerroksinen Latföglun Konak eli ottomaanihallitsijan asuinrakennus on nykyään myös museona ja edustaa barokkiarkkitehtuuria.


title: Tokat

text: Kaupungissa on Gazi Osman Passalle nimetty yliopisto, joka on otettu käyttöön 1992.


title: Dexterin pimeät unet

text: Dexterin pimeät unet ("Darkly Dreaming Dexter") on yhdysvaltalaisen Jeff Lindsayn vuonna 2004 julkaistu rikosromaani. Suomeksi teos ilmestyi vuonna 2005. Televisiosarja "Dexterin" ensimmäisen tuotantokauden tapahtumat pohjautuvat "Dexterin pimeisiin uniin". Jatko-osa, "Dexterin kolkko kutsumus", ilmestyi vuonna 2005.


title: Dexterin pimeät unet

text: Romaanin päähenkilö, Dexter Morgan, on nuori mies, joka työskentelee Miamin poliisilaitoksella veriroiskeanalysoijana. Työaikansa ulkopuolella hän sarjamurhaa ihmisiä tietyn periaatteen mukaan; hän murhaa ainoastaan sellaisia ihmisiä, jotka ovat onnistuneet välttämään rangaistuksensa tekemistään tapoista. Dexteriltä puuttuu normaalien ihmisten tunne-elämä, mutta hän on opetellut käyttäytymään mahdollisimman normaalisti muiden ihmisten parissa. Ainoastaan hänen kuollut ottoisänsä, Harry Morgan, oli perillä Dexterin todellisesta luonteesta ja tämän nuoruusiällä kasvaneesta tappamishalusta. Harry opetti Dexterin kanavoimaan tappamishalunsa oikein ja peittämään jälkensä.


title: Dexterin pimeät unet

text: Dexterillä on sisäinen ääni, "Synkkä Kyytiläinen", joka patistelee Dexteriä tappamaan silloin tällöin. Aina kun Dexterin on hoitanut tappamisen kunnolla, sisäinen ääni pysyy hiljaisen tyytyväisenä palatakseen myöhemmin uudestaan vaatimaan uusia uhreja.


title: Dexterin pimeät unet

text: Dexter onnistuu elämään kaksoiselämäänsä melko onnistuneesti vuosia, kunnes Miamin kaduille ilmestyy etevä, ilotyttöjä surmaava sarjamurhaaja, joka lähettää haltioituneelle Dexterille erilaisia viestejä. Samaan aikaan Dexterin sisar, Deborah Morgan, haluaa vimmatusti saada kiinni sarjamurhaajan, sillä se olisi hänen mahdollisuutensa saada siirto siveyspoliisista henkirikosten puolelle. Deborah pyytää veljeään auttamaan ja Dexter joutuu sisäisesti ahtaalle. Toisaalta hän haluaisi auttaa sisartaan, mutta toisaalta ihailla "kollegansa" taidolla tehtyjä murhia.


title: Helena Ekholm

text: Hanna Helena Ekholm (o.s. Jonsson, s. 6. syyskuuta 1984 Helgum, Ruotsi) on ruotsalainen ampumahiihtäjä, joka kilpaili maailmancup-tasolla vuosina 2005–2012.


title: Helena Ekholm

text: Ekholm aloitti ampumahiihdon vuonna 2000 ja osallistui ensimmäisen kerran aikuisten arvokilpailuihin Pokljukan MM-kilpailuissa 2006, jossa hän kilpaili kuudenneksi sijoittuneessa sekaviestijoukkueessa.


title: Helena Ekholm

text: Ekholm oli Anterselvan MM-kilpailuissa 2007 voittamassa kultaa sekaviestistä – ennen Ranskaa ja Norjaa. Joukkueeseen kuuluivat hänen lisäkseen Anna Carin Olofsson, Björn Ferry ja Carl Johan Bergman. Samoissa kisoissa hän sijoittui myös normaalimatkalla kahdeksanneksitoista, sprintissä neljänneksi, takaa-ajossa viidenneksitoista ja yhteislähdössä kahdeksanneksi. Östersundin MM-kilpailuissa 2008 Ekholm oli normaalimatkalla yhdestoista, sprinttikilpailussa 24:s, takaa-ajossa viidestoista, yhteislähtökilpailussa viides, viestissä kahdeksas ja sekaviestissä neljäs.